open-index/open-wikipedia-markdown huggingface dataset:
စပင်

ဖြစ်၏။ အနီမျဉ်းများမှာ သံလိုက်စက်ကွင်း ဖြစ်ပြီး အမည်းရောင်မြားက လည်အင်(spin)ကို ကိုယ်စားပြုထားသည်။]]

**လည်အင်** (အင်္ဂလိပ်: **spin**; စပင်န်) ဆိုသည်မှာ အခြေခံအမှုန်တို့၏ ကွမ်တမ် သဘောတရားဆိုင်ရာ လည်ဟုန်အသွင် တိုင်းဖွယ်တစ်မျိုး ဖြစ်၍ ၎င်းအမှုန်တို့၏ စုပေါင်းရလဒ် စုဖွဲ့အမှုန်များတွင်လည်း ရှိတတ်သော ပကတိသတ္တိတစ်မျိုး ဖြစ်သည်။  သို့သော် ၎င်းလည်အင်(spin) ဟူသည် အမှုန်တို့၏ တကယ့်ဒြပ်ထုက လည်မွတ်နေသည့် သဘောဟုမူ မမှတ်သင့်ပါ။ ကွမ်တမ်သဘောတရားဖြင့်သာ တွက်ဆရသည့် ဗှတ္တာ တိုင်းဖွယ် တမျိုး ဖြစ်သည်။

အီလက်ထရွန်၌ လည်အင်ဟူသော ကွမ်တမ်သတ္တိ ရှိနေကြောင်းကို စတရ်န်-ဂါးလာ့ချ် စမ်းသပ်ချက်မှ သိရှိကြရသည်။ အီလက်ထရွန် ပတ်လမ်းအားဖြင်း လည်ဟုန် မရှိသင့်သော ငွေအက်တမ်များကို စမ်းသပ်ခြင်း ဖြစ်ပေါ်လည်း တွေ့ရှိခဲ့ရသည့် လည်အင်သဘောသတ္တိ ဖြစ်သည်။ ထို့ကြောင့် သင်္ချာတွက်ချက်မှုများဖြင့် ချိန်ညှိသောအခါ ပါအူးလီ ကန့်ပယ်စည်းမျဉ်း (Pauli Exclusion Principle) အရလည်း အီလက်ထရွန်၌ ထိုလည်အင်သတ္တိ ရှိလိုက်ကြောင်း အဖြေထွက်ပြီး လက်ခံစဉ်းစားလာကြခြင်းလည်း ဖြစ်သည်။

ကွမ်တမ်မက္ကင်းနစ် နှင့် အမှုန်ရူပဗေဒတွင် **စပင် (သို့) လည်အင် (spin)** ဆိုသည်မှာ အခြေခံ အမှုန်များ၊ ဖွဲ့စည်းထားသော အမှုန်များ (ဟဒရွန်) နှင့် အက်တမ်ဗဟိုဆံများတွင် ရှိသည့် ထောင့်ပြောင်းအဟုန် ပုံစံတစ်မျိုးဖြစ်သည်။

လည်အင်(spin) ဆိုသည်မှာ ကွမ်တမ်မက္ကင်းနစ်တွင်ရှိသည့် ထောင့်ပြောင်းအဟုန် အမျိုးအစား နှစ်မျိုးမှ တစ်မျိုးဖြစ်သည်။ ကျန်တစ်မျိုးမှာ ပတ်လမ်းဆိုင်ရာ ထောင့်ပြောင်းအဟုန်ဖြစ်သည်။ 

စပင်တွင် တိကျသော ပမာဏရှိပြီး လားရာဘက်လည်းရှိ၍ ဗှတ္တာတိုင်းဖွယ် ကဲ့သို့ဖြစ်သည်။ သို့သော် သာမန် ဗှတ္တာ အတိုင်းအတာ၏ လားရာဘက်နှင့်တော့ ကွာခြားသည်။ အခြေခံအမှုန်များတွင် မည်သည့် အမျိုးတူ အမှုန်တွင်မဆို တူညီသော လည်အင် ထောင့်ပြောင်းအဟုန် ရှိသည်။

လည်အင်၏ နိုင်ငံတကာစံယူနစ်မှာ ရှေးရိုးထောင့်ပြောင်းအဟုန်ကဲ့သို့ပင် Joule-second ဖြစ်သည်။ သို့သော် လက်တွေ့တွင်မှု **လည်အင်နံပါတ်**ဟူသော ယူနစ်မရှိသည့် အတိုင်းအတာဖြင့် မှတ်သားဖော်ပြသည်။ ဝုဖ်ဂန်းပေါ်လီ သည် လည်အင်သဘောတရားကို ပထမဆုံး တင်ပြခဲ့သူ ဖြစ်သော်လည်း အမည်သတ်မှတ်ပေးခဲ့ခြင်း မရှိပါ။

## အကိုးအကား 
ကဏ္ဍ:ကွမ်တမ်စက်ကွင်းသီအိုရီ
ကဏ္ဍ:ကွမ်တမ်မက္ကင်းနစ်
ကျော်ထွဏ်း (ကာတွန်း)

မြန်မာကာတွန်းဆရာတစ်ဦး ဖြစ်သူ ကာတွန်းဦးကျော်ထွဏ်းကို (၁၉၄၆)ခုနှစ်၊ ဒီဇင်ဘာလ(၂၃)ရက်တွင် မွေး ဖွားခဲ့သည်။ အဖ ဦးရွှေဝင်း၊ အမိ ဒေါ်အုန်းမေ တို့၏ သား ဖြစ်သည်။ မန္တလေးဇာတိ ဖြစ်သည်။ (၁၉၇၀)ပြည့်နှစ် လုပ်သားပြည်သူ့နေ့စဉ်သတင်းစာ တွင် ကာတွန်းစတင်ရေးဆွဲသည်။ ပန်းချီနှင့် ကာတွန်းပညာကို (၁၉၇၁-၁၉၇၄)ခုနှစ်တွင် ပန်းချီပန်းပုကျောင်း(ရန်ကုန်) နှင့် ပန်းချီဦးဘကြည်၊ ကာတွန်းဦးမောင်စိန်၊ ပန်းချီဦးအေးတင် တို့ထံတွင် လေ့လာသင်ယူခဲ့သည်။ မောင်ရိုး၊ မျောက်ဖိုးစိန် ဇာတ်ကောင်များဖြင့် ကာတွန်းဇာတ်လမ်းတိုများ ရေးဆွဲလျက် ရှိသည်။

## ကိုးကား
ကဒူးဖို

အပင်ငယ်မျိုးဖြစ်သည်။ ဖြောင့်သည်။ အရွက်သည် ရွက်ဆိုင်ဖြစ်ပြီး ဝိုင်း၍ ချွန်သည်။ ရွက်ရိုးတံတွင် အမွှေးရှိသည်။ အပွင့်သည် အညိုဖျော့ရောင်နှင့် အဖြူဖြစ်သည်။ အသီးမဲပြီး အစေ့ရှိသည်။ 

## ကိုးကား
ရေဒီယိုသတ္တိကြွ ပြိုကွဲမှု

၄ ခု လျော့နည်းသွားပြီး ဒြပ်စင်နံပါတ် ၂ ခုလျော့နည်းသွားသည်။]]

**ရေဒီယိုသတ္တိကြွပြိုကွဲမှု** သို့မဟုတ် **ရေဒီယိုဓာတ်သတ္တိကြွမှု** ဆိုသည်မှာ တည်မြဲမှုမရှိသော အက်တမ်တစ်ခု၏ နျူကလိယမှ စွမ်းအင်ဆုံးရှုံးမှု ဖြစ်ပေါ်ပြီး ဓာတ်ရောင်ခြည်ထုတ်လွှတ်သည့် ဖြစ်စဉ်ကိုခေါ်သည်။ ဒြပ်ဝတ္တုတစ်ခုသည် အယ်လ်ဖာအမှုန်၊ ဘီတာအမှုန်နှင့် ဂမ်မာအမှုန်များဖြင့် ဖွဲ့စည်းထားသည့် ရောင်ခြည်များ သူ့အလိုအလျောက် ထုတ်လွှတ်နေသည်ဆိုပါက ရေဒီယိုဓာတ်သတ္တိကြွနေသည်ဟု ဆိုနိုင်သည်။

ရေဒီယိုသတ္တိကြွပြိုကွဲမှု ဖြစ်စဉ်သည် အက်တမ်အဆင့်တွင် ဖြစ်ပွားသည့် ကြိုတင်ခန့်မှန်းတွက်ချက်၍ မရနိုင်သော ဖြစ်စဉ်ဖြစ်သည်။ ကွမ်​တမ်​သီ​အို​ရီအရ အက်တမ်တစ်ခုသည် မည်သည့်အချိန်တွင် ပြိုကွဲမည်ကို ကြိုတင်ခန့်မှန်း၍ မရနိုင်ပါ။ အက်တမ်တစ်ခုသည် မည်သည့်အချိန်တွင် ပြိုကွဲနိုင်သည်ဆိုသည့် အခွင့်အလမ်းသည် ၎င်းအက်တမ် မည်မျှကြာကြာ တည်ရှိခဲ့သည် ဆိုသည့်ကိစ္စနှင့် သက်ဆိုင်ခြင်းမရှိဘဲ လုံးဝပြောင်းလဲခြင်းမရှိပါ။ အရေအတွက် မြောက်မြားစွာ ရှိနေသော အက်တမ် အစုအဝေးအတွက်မူ အက်တမ်များ ပြိုကွဲပျက်စီးနှုန်းကို ၎င်းအက်တမ်တို့၏ ပြိုကွဲကိန်းသေ သို့မဟုတ် သက်တမ်းဝက်ဖြင့် တွက်ချက်နိုင်သည်။

ရေဒီယိုသတ္တိကြွပြိုကွဲမှု အမျိုးအစား များစွာရှိသည်။ ပထမဦးဆုံး ရှာဖွေတွေ့ရှိခဲ့သော ပြိုကွဲမှုဖြစ်စဉ်များမှာ အယ်လ်ဖာပြိုကွဲမှု၊ ဘီတာပြိုကွဲမှုနှင့် ဂမ်မာပြိုကွဲမှုများ ဖြစ်သည်။ နျူကလိယတစ်ခုသည် အယ်လ်ဖာအမှုန် ထုတ်လွှတ်ခြင်းကို အယ်လ်ဖာပြိုကွဲမှုဟုခေါ်သည်။ အယ်လ်ဖာအမှုန်ဆိုသည်မှာ ဟီလီယမ်ဒြပ်စင်၏ နျူကလိယဖြစ်သည်။ အက်တမ်တစ်ခု၏ နျူကလိယ(နျူကလိယွန်)ကို ရောင်ခြည်အဖြစ် ထုတ်လွှတ်သော ပြိုကွဲမှုသည် ယေဘုယျအကျဆုံး ဖြစ်စဉ် ဖြစ်သော်လည်း ၎င်းသည် ရှားပါးသောပြိုကွဲမှုအမျိုးအစားဖြစ်သည်။ နျူကလိယသည် အီလက်ထရွန် သို့မဟုတ် ပိုစီထရွန် သို့မဟုတ် နျူထရီနိုထုတ်လွှတ်ခြင်းကို ဘီတာပြိုကွဲမှုဟုခေါ်သည်။ ဤဖြစ်စဉ်တွင် အက်တမ်နျူကလိယရှိ ပရိုတွန်တစ်လုံးသည် နျူထရွန်သို့မဟုတ် အခြားတစ်ခုခုသို့ ပြောင်းလဲသည်။ နျူကလိယသည် လှည့်ပတ်နေသည့် အီလက်ထရွန်တစ်ခုကို ဖမ်းယူခြင်း ဖြစ်ပွားနိုင်သည်။ ဤတွင် ပရိုတွန်တစ်ခုသည် နျူထရွန်တစ်ခုအဖြစ် ပြောင်းလည်းသွားပြီး ၎င်းဖြစ်စဉ်ကို အီလက်ထရွန်ဖမ်းယူခြင်း ဟုခေါ်သည်။ ဤဖြစ်စဉ်များအားလုံးတွင် တိကျသေချာသော နျူကလိယ ရုပ်ခြေပြောင်းခြင်း ဖြစ်ပွားသည်။ နျူကလိယ ရုပ်ခြေပြောင်းခြင်း ဆိုသည်မှာ ရေဒီယိုသတ္တိကြွပြိုကွဲမှု ဖြစ်စဉ်တွင် မူလအက်တမ်၏ နျူကလိယ၌ ပရိုတွန်နှင့် နျူထရွန်အရေအတွက်များ ပြောင်းလဲသွားခြင်းကို ဆိုလိုသည်။ အချို့အခြေအနေတွင် အက်တမ်သည် မူလနှင့် ကွဲပြားခြားနားသော ဒြပ်စင်အဖြစ် ပြောင်းလဲသွားသည်။

နျူကလိယ ရုပ်ခြေပြောင်းခြင်း ဖြစ်ပွားမှုမရှိသော ရေဒီယိုသတ္တိကြွပြိုကွဲခြင်း ဖြစ်စဉ်များလည်း ရှိသည်။ ဂမ်မာပြိုကွဲခြင်းတွင် တက်ကြွနေသော နျူကလိယတစ်ခုသည် ဂမ်မာရောင်ခြည်ထုတ်လွှတ်သည်။ သို့မဟုတ် တက်ကြွနေသော နျူကလိယနှင့် တုံ့ပြန်မှုပြုပြီး ပတ်လမ်းကြောင်းရှိ အီလက်ထရွန်တစ်ခုကို ထုတ်လွှတ်သည်။ အခြားသော ပြိုကွဲမှုဖြစ်စဉ်မှ ပေါ်ပေါက်လာသည့် နျူထရွန်ကြွယ်ဝသော အလွန်တက်ကြွနေသည့် နျူကလိယတစ်ခုသည် တခါတရံတွင် နျူထရွန်ကို ထုတ်လွှတ်ခြင်းအားဖြင့် စွမ်းအင်လျော့ချမှု ပြုလုပ်သည်။ ဤသို့ဖြင့် အက်တမ်သည် တူညီသော ဒြပ်စစ်၏ အခြား အိုင်ဆိုတုပ် တစ်ခုဖြစ်လာသည်။

အခြား ရေဒီယိုသတ္တကြွပြိုကွဲခြင်း ဖြစ်စဉ်တွင် တိကျသောထုတ်လွှတ်မှုမရှိဘဲ မူလနျူကလိယ၏ အစိတ်အပိုင်းဖြစ်သော အပိုင်းအစများအဖြစ် ပြိုကွဲသည်။ ဤပြိုကွဲခြင်းတွင် ကြီးမားသော တည်ငြိမ်မှုမရှိသည့် နျူကလိယတစ်ခုသည် သဘာဝအတိုင်း သူ့အလိုလို ပိုမိုသေးငယ်သော နျူကလိယများအဖြစ် နှစ်ပိုင်း (တစ်ခါတစ်ရံတွင် သုံးပိုင်း) ပြိုကွဲသွားပြီး ထုတ်လွှတ်မှုအဖြစ် ဂမ်မာရောင်ခြည်၊ နျူထရွန် သို့မဟုတ် အခြားအမှုန်တစ်ခုခုကို ထုတ်လွှတ်သည်။

## ကျမ်းကိုး
အိုင်ယွန်

**အိုင်ယွန်**ဆိုသည်မှာ ၎င်း၏ စုစုပေါင်း အီလက်ထရွန် အရေအတွက်သည် ၎င်း၏ စုစုပေါင်း ပရိုတွန် အရေအတွက်နှင့် မတူညီသော အက်တမ် သို့မဟုတ် မော်လီကျူးကို ခေါ်သည်။ ထို့ကြောင့် ၎င်း၏ အသားတင် လျှပ်စစ်ဓာတ်အားမှာ အနှုတ် သို့မဟုတ် အပေါင်း လက္ခဏာကို ဆောင်သည်။ အိုင်ယွန်များကို ဓာတုဗေဒနည်းလမ်းဖြင့် ဖြစ်စေ၊ ရူပဗေဒနည်းလမ်းဖြင့် ဖြစ်စေ ဖန်တီးနိုင်သည်။

ကဏ္ဍ:ရုပ်ပိုင်းဆိုင်ရာ ဓာတုဗေဒ
ကရဝေးသီး

သူတပါးကို မှီတတ်သော နွယ်ပင်မျိုးဖြစ်သည်။ အပွင့်သည် ဖြူ၏။ မြေမာတွင် ပေါက်သည်။ အစေ့သည် လုံးသည်။ ငြုတ်ကောင်းစေ့နှင့် တူ၏။ ငြုတ်ကောင်းမျိုးထဲမှ ဖြစ်သည်။ အရိပ်ကို လွန်စွာ  ကြိုက်တတ်သည်။ ကရဝေးသီးဟု ခေါ်ရာ၌ ကရဝေးပင်မှ သီးသော အသီးမျိုး မဟုတ်ပေ။ အရပ်သုံး ခေါ်ကြခြင်းသာ ဖြစ်သည်။ ဆင်ပန် ကရဝေးဟုလည်း ခေါ်ကြသည်။ 

## ကိုးကား
ဇာတိဖ္ပုလ်သီး
အယ်လ်ဖာအမှုန်

**အယ်လ်ဖာအမှုန်**တွင် ပရိုတွန် နှစ်ခုနှင့် နျူထရွန် နှစ်ခုတို့သည် အမှုန်တစ်ခုအဖြစ် စည်းနှောင်ပေါင်းစပ်ထားခြင်း ဖြစ်သည်။ ၎င်းသည် ဟီလီယမ်ဒြပ်စင်၏ နျူကလိယနှင့် ထပ်တူညီသည်။ အယ်လ်ဖာအမှုန်များကို အယ်လ်ဖာပြိုကွဲမှု ဖြစ်စဉ်တွင် ထုတ်လွှတ်လေ့ရှိသည်။ သို့သော်အခြား နည်းလမ်းများဖြင့်လည်း ထုတ်လွှတ်နိုင်သည်။ အယ်လ်ဖာအမှုန်ကို ဂရိအက္ခရာ အယ်လ်ဖာ α ကိုအစွဲပြုပြီး အမည်ပေးထားခြင်း ဖြစ်သည်။ အယ်လ်ဖာအမှုန်အတွက် သင်္ကေတအဖြစ် α သို့မဟုတ် α2+ ဖြင့်ဖော်ပြသည်။ ၎င်းတို့သည် ဟီလီယမ် အက်တမ်၏ နျူကလိယနှင့် ထပ်တူညီ၍ အီလက်ထရွန် နှစ်လုံးပျောက်ဆုံးနေသော +2 လျှပ်စစ်ဓာတ်ဆောင်သည့် ဟီလီယမ် အိုင်ယွန် သင်္ကေတအဖြစ်  သို့မဟုတ်  ဟု တစ်ခါတစ်ရံတွင် ရေးသားဖော်ပြသည်။ အကယ်၍ ၎င်းအိုင်ယွန်သည် ပတ်ဝန်းကျင်မှ အီလက်ထရွန်များ ရရှိပါက ၎င်းအယ်လ်ဖာအမှုန်ကို သာမန် ဟီလီယမ်ဒြပ်စင် သင်္ကေတအဖြစ်  ဟု ရေးသားနိုင်သည်။ အမည်ပေးစနစ် သေချာသတ်မှတ်ထားခြင်း မရှိ၍ ယေဘုယျအားဖြင့် အလျင်နှုန်း အမြင့်ဖြင့် ရွေ့လျားနေသော ဟီလီယမ် နျူကလိယများ အားလုံးကို အယ်လ်ဖာအမှုန်ဟု ရည်ညွှန်း ရေးသားလေ့ရှိသည်။ ဟီလီယမ် နျူကလိယကဲ့သို့ပင် အယ်လ်ဖာအမှုန်၏ အသားတင် စပင်မှာ သုညဖြစ်သည်။ စံပြုထားသည့် အယ်လ်ဖာ ရေဒီယိုသတ္တိကြွပြိုကွဲမှုတွင် ထုတ်လွှတ်သော အယ်လ်ဖာအမှုန်များတွင် ယေဘုယျအားဖြင့် အရွေ့စွမ်းအင် ၅ MeV ခန့်ရှိပြီး အလျင်နှုန်းမှာ အလင်းအလျင်၏ ၅% ခန့် ရှိသည်။

## ကိုးကား
ကဒတ်ပင်

**ကဒတ်ပင်**သည် မြစ်ဥရှိသော နွယ်မျိုးဖြစ်သည်။ အရွက်သဏ္ဌန်မှာ မျောက်ဥရွက်သဏ္ဌန်ရှိသည်။ ဥရှည်ပြီး အမွှေးများရှိကာ ချွဲပြစ်သည်။ မြစ်ဥ အရောင်ကို စွဲ၍ အဖြူမျိုး အနီမျိုးဟုရှိသည်။ အချို့သည် ဖွယ်သည်။ အချို့သည် စေးသည်။ တောချုံတို့တွင် အလေ့ကျ ပေါက်လေ့ ရှိသည်။ 

သိပ္ပံအမည်မှာ *Dioscorea wallichii* ဖြစ်သည်။

## ကိုးကား
Groove metal

**Groove metal** ကို post-thrash, neo-thrash, power groove သို့ simply groove ဟုခေါ်ပြီး heavy metal ဂီတ၏မျိုးခွဲတစ်မျိုးဖြစ်သည်။ Pantera နှင့် Exhorder အဖြစ်ဖော်ပြလေ့ရှိသည်။ groove metal သည် thrash metal ၏ ပြင်းပြသော Sonic အရည်အသွေးများကို ယူထားခဲ့ပြီး mid-tempo ဖြင့် တီးခတ်ကြသည်။ တီးဝိုင်းအများစုမှာ အခါအားလျော်စွာ လျင်မြန်သော tempo ကိုပြုလုပ်ကြသည်။

## ဝိသေသလက္ခဏာနှင့်မူရင်းအစ
၁၉၉၀ခုနှစ်တွင်ထွက်ရှိခဲ့သော Pantera ၏ *Cowboys from Hell* album groove metal အမျိုးအစားသည် groundbreaking နှင့် blueprint-defining ဖွဲ့ဆိုနိုင်သည်။ Ian Christe သည် ၁၉၉၀ ခုနှစ်အတောအတွင်း Sepultura ၏ Chaos ADနှင့် Pantera တို့သည် groove metal သည် နောက်ပိုင်းအဖွဲ့များတွင် လွှမ်းမိုးခြင်းမှ death metal ဆင်းသက်လာခြင်းကို မှတ်တမ်းတင်ခဲ့သည်။ Exhorder ၏ ၁၉၉၀ တွင် ထွက်ရှိခဲ့သော ပထမဆုံး album *Slaughter in the Vatican album* သည် ပထမဆုံး groove metal album များထဲမှ တစ်ခုဟု ယူဆနိုင်သည်။ groove metal တီး ဝိုင်းများသည် thrash metal နှင့် crossover thrash တို့နှင့် ပူးပေါင်းခဲ့သည်။ Prong တီးဝိုင်းမှ lead singer နှင့် ဂီတသမား Tommy Victor က groove metal သည် Bad Brains မှ လာခဲ့သည်ဟုဆိုသည်။

## အုပ်စုများ
Groove metal ၏ ပုံစံသည် Pantera, Exhorder, Lamb of God, Sepultra, Soulfly, Cavalera Conspiracy, Gojira, Throwdown, Machine Head, Byzantine အစရှိသောတီးဝိုင်းတို့ ဖြစ်ပြီးနောက်ပိုင်းတွင် Bush, Anthrax, Spiritual Beggars နှင့် Texas Hippie Coalitionတို့ဖြစ်သည်။ Veteran thrash metal တီးဝိုင်း Annihilator သည် ၁၉၉၃ groove metal label ကြေညာရာတွင် Roadrunner Record တွင် မှတ်တမ်းတင်ခံရသည်။ groove metal သည် down tuned thrash riffs များကို အသုံးပြုပြီး အဆိုများမှာ death growl screamed နှင့် hardcore shouts တို့ဖြစ်သည်။ Groove metal ကို တီထွင်သောတီးဝိုင်းများမှာ Pantera (မူလ ၁၉၈၀ တွင် glam metal နှင့် speed metal တီးဝိုင်း)နှင့် Sepultura (မူလ thrash metal နှင့် Death metal) ဖြစ်ပြီး Nu metal နှင့် metalcore အတွက် အုတ်မြစ်ချခဲ့သည်။ nu metal သည် downtuned riff တို့ အသုံးပြုပြီး hip hopတို့ လွှမ်းမိုး၍ rapping နှင့် tuntablism တို့ groove metal rhythm သုံးလေ့ရှိသော်လည်း guitar solo နှင့် complex picking လျော့ပါးသည်။ Metalcore သည် heavy metal ၏ စရိုက်လက္ခဏာများနှင့် breakdowns များကို အလေးထားသည်။
မလွန်မင်းသား

**မလွန်မင်းသား** သည် မင်းတုန်းမင်း၏ ပထမ မြောက်ဆောင်တော် မိဘုရား (ဘွဲ့အမည် - ပဘာဒေဝီ) ၏ သားတော်အကြီးဆုံး ဖြစ်သည်။ ပဘာဒေဝီ၏ သားတော်သမီးတော်များမှာ 
# သားတော် သုသီရိမဟာ ဓမ္မရာဇာ (ခေါ်) မလွန်မင်းသား မောင်မျိုးရင်၊ 
# သမီးတော်၊ 
# သားတော် ပြင်စည်မင်းသား သတိုးမင်းရဲ၊ 
# သားတော် ဝန်းသိုမင်းသား သတိုးမင်းရဲ သီဟသူ တို့ ဖြစ်သည်။
မြင်ကွန်း မြင်းခုန်တိုင် အရေးအခင်းတွင် ကနောင်မင်းသား လုပ်ကြံခံရပြီး မင်းတုန်းမင်းတရားကြီးမှာလည်း လက်မတင်လေး လွတ်မြောက်ခဲ့သည်။ ကနောင်မင်းသားနှင့်အတူ မလွန်မင်းသား၊ စကုမင်းသား၊ ပြင်စည်မင်းသား သုံးပါးလည်း အသက်ဆုံးပါးရသည်။

၁၈၈၄ ခုနှစ် နန်းတော်သစ်တပ်အရှေ့ ရာဇဝတ်ထောင် အကျဉ်းထောင် ထရာတွင် မလွန်မင်းသား၏မြေး မိုင်းပျဉ်းမင်းသား သုတ်သင်သတ်ဖြတ်ခံရသည်။

## အထိမ်းအမှတ်များ
မန္တလေးမြို့  ၂၆ လမ်း x ၇၆ လမ်းထောင့်ရှိ သမိုင်းဝင် အဓိဋ္ဌာန်အောင်ဆု တောင်းပြည့် မြတ်စွာဘုရားဝင်းတွင် မင်းတုန်းမင်းတရားကြီး၊ သားတော် မလွန်မင်းသား၊ မလွန်မင်း သမီးနှင့် စစ်သူကြီး မဟာဗန္ဓုလ ရုပ်တုကြီးများ ပြသထားရှိမည် ဖြစ်ကြောင်း ဂေါပကအဖွဲ့ဝင် တစ်ဦးက ပြောသည်။ သမိုင်းဝင် အဓိဋ္ဌာန်အောင် ဆုတောင်းပြည့် မြတ်စွာဘုရားကို မင်းတုန်းမင်း၏ သားတော် မလွန်မင်းသားက ၁၂၁၇ ခုနှစ်တွင် တည်ထားကိုးကွယ်ခဲ့သည်။ လက်ရှိဂေါပကအဖွဲ့က မလွန်မင်းသား၏ ဂုဏ်ကျေးဇူးကို အသိအမှတ် ပြုသည့်အနေဖြင့် ဘုရားဝင်းအတွင်း လူ့အရွယ်အစားရှိ မင်းတုန်း မင်းပုံတူ၊ မလွန်မင်းသားပုံတူ၊ မလွန် မင်းသမီးပုံတူနှင့် စစ်သူကြီးမဟာ ဗန္ဓုလပုံတူများကို အင်္ဂတေပလတ်စတာဖြင့် ပြုလုပ်ကာ လေးဖက် မြင်မှန်ဗီရိုကြီးများအတွင်း ထည့်သွင်းပြသရန် စီစဉ်လျက် ရှိကြောင်း သိရသည်။

## ကိုးကား
Teutonic thrash metal

**Teutonic thrash metal** သည် Thrash metal ဂီတ၏ အရပ်ဒေသဆိုင်ရာဖြစ်ရပ်ဖြစ်ပြီး ၁၉၈၀တွင် ဂျာမနီတွင် စတင်ခဲ့ခြင်းဖြစ်သည်။ Bay Area thrash metal, East Coast thrash metal နှင့် Brazillian thrash metalတို့နှင့်တစ်လျှောက် ၁၉၈၀ thrash metal အဓိက ဖြစ်ရပ်မှ တစ်ခုဖြစ်သည်။ 

## သမိုင်းကြောင်း
teutonic thrash metal ပေါ်တွင် လွှမ်းမိုးခဲ့သော တီးဝိုင်းနှစ်ခုမှာ Lorrach မှ Destruction နှင့် Achen မှ Holy Moses တို့ဖြစ်သည်။ Venomတီးဝိုင်းပေါ်လာပြီးနောက်ပိုင်းတွင် တီးဝိုင်းများသည် သူတို့၏အသံများကို ပြောင်းလဲခဲ့သည်။
အခြားတီးဝိုင်းများလည်း သူတို့၏နောက်သို့လိုက်လာကြသည်။ Gelsenkirchen အခြေစိုက် Sodom တီးဝိုင်းသည် သူတို့၏ပထမဆုံး demo ဖြစ်သော Witching Metal ကိုဖြန့်ချိခဲ့သည်။ သူတို့၏ အစောပိုင်းနေ့များတွင် New Wave of British Heavy Metalကို လွှမ်းမိုးခဲ့သည်။ power trio တီးဝိုင်းများဖြစ်သော Motorhead, Tank, Raven နှင့် Venom ကဲ့သို့ဖန်တီးခဲ့ကြသည်။ သူတို့၏ ဒုတိယ album “ Persecution Mania” ဖြန့်ချိမှုတွင် ဂီတာသမား Frank Blackfireသည် သူတို့၏ မူလအသံများမှနေ၍ ရွှေ့ပြောင်းထားပြီး thrash metal တီးဝိုင်းဖြစ်လာခဲ့သည်။ ၁၉၈၅တွင် Essenမှ Kreator တီးဝိုင်း၏ ပွဲဦးထွက် “ Endless Pain” album ထွက်လာခဲ့သည်။ ထိုနှစ်အတွင်းမှာ Destruction ၏ “Infernal Overkill” album ထွက်ရှိလာခဲ့သည်။ ထိုအချိန်အတွင်းတွင် ဂျာမနီတွင် Steamhammer imprint label ကို ဖန်တီးခဲ့သည်။ ဤ Label သည် အများအားဖြင့် metal တီးဝိုင်းများအတွက် ဒီဇိုင်းဆွဲထားခြင်း ဖြစ်သည်။ Noise Record ကိုလည်း တည်ထောင်ခဲ့သည်။ ဤ label နှစ်ခုစလုံးသည် teutonic thrash metal ဖြစ်ရပ်ကို ကမ္ဘာအနှံ့ပျံ့နှံစေရန် ကူညီခဲ့သည်။
	Teutonic thrash metal သည် ဂျာမနီတွင်သာမက ဩစတေးလျ၊ ချက်နှင့် ဆွစ်ဇာလန်တွင်လည်း ပေါ်ပေါက်လာခဲ့သည်။ ဤဖြစ်ရပ်တွင်ပါသော အကြီးမားဆုံးတီးဝိုင်းမှာ မြင့်မားသောနည်းပညာ
များနှင့် ဆွစ်ဇာလန်မှ progressive thrash metal တီးဝိုင်း Coroner ဖြစ်သည်။ တီးဝိုင်းများခွဲထွက်လာခဲ့ပြီး သူတို့၏အသံများကို ပြောင်းလဲခဲ့သည်။ Kreator သည် gothic နှင့် industrial လွှမ်းမိုးများဖြင့် သူတို့၏ဂီတကို ဖန်တီးခဲ့သည်။ Sodom သည် album တစ်ခုလုံးအတွက် death/thrash ပုံစံနှင့် ကြိုးစားခဲ့ပြီး hardcore punk လွှမ်းမိုးမှုဆီသို့ ရှေ့ဆက်သွားခဲ့သည်။ Destructionမှ Schmier ခွဲထွက်ခဲ့ပြီး သူ မပါဘဲ Cracked Brain ထွက်လာခဲ့သည်။ ဆက်လက်၍ “The Least Successful Human Cannonball”  album ထွက်ရှိလာခဲ့သည်။ ထိုအတောအတွင်း Schimier သည် Headhunter ကို တည်ထောင်ခဲ့ပြီး album သုံးခုနှင့် အောင်မြင်မှုအချို့ရရှိသည်။ အသံများမှာ Rage တီးဝိုင်းနှင့်ဆင်တူသည်။
မူရာဆာကီ ရှီကီဘူ

## မူရာဆာကီ ရှီကီဘူ(၉၇၃-၁၀၁၄)
**မူရာဆာကီ ရှီကီဘူ** (၉၇၃-၁၀၁၄) သည် ဂျပန် စာရေးဆရာ သူမရေးသားခဲ့သောစာအုပ်များမှာ ဂန်းဂျိပုံပြင်များလက်။ ကျိုတိုမြို့ မွေးဖွားခဲ့ပါတယ်။   

## ကိုးကား
Traditional heavy metal

**Traditional heavy metal** သည် classical metal ဟု သိကြပြီး ကွဲပြားသော style များနှင့် မျိုးခွဲများ ကွဲထွက်၍ တိုးတက်မပြောင်းလဲခင် heavy metal ၏ မျိုးခွဲတစ်မျိုးဖြစ်သည်။

## ပညာရပ်ဝေါဟာရ
အတိုချုပ်အားဖြင့် ပထမဆုံးအားဖြင့် "heavy metal" ဟုလည်းခေါ်သည်။ သို့သော် Michka Assayas ၏ Dictionary of Rock တွင် heavy metal ကို တစ်ခါတစ်ရံမှာ ပုံစံအမျိုးမျိုးနှင့် တွေ့မြင်နိုင်သည်။ ၎င်းသည် seminal style သို့ ရည်ညွန်းစဉ်တွင် မူရင်းမဟုတ်သော မျိုးခွဲအတွက် ကြီးမားသော စကားရပ်တစ်ခုလည်း ဖြစ်သည်။ ထို့ကြောင့် traditional heavy metal (သို့) classic heavy metal ဟုခေါ်သည်။

Rob Halford က “Black Sabbath သည် heavy metal ကိုတီထွင်ခဲ့သည်မှာ သေချာပါတယ်။ ကျွန်တော်စာအုပ်တွေကို များများဖတ်ပြီးတော့ ဒီထက်ပို၍ ပို၍ လိုက်ရှာခဲ့ပါတယ်။ နိုင်းမြစ်ကို ရှာဖွေတွေ့ရှိသူ Dr.Livingstone လိုပါပဲ။ အသေချာဆုံး ဂီတသမားက Black Sabbath လို့ ကျွန်တော်ပြောနိုင်ပါတယ်။

## ဂီတဆိုင်ရာဝိသေသလက္ခဏာများ
စာရေးဆရာ Paul Du Noyer, Garry Sharpe Young, Andrew Cope တို့က hard rock နှင့် heavy metal ကြားမှာပါပဲ။ ဒါပေမယ့် heavy metal သည် hard rock ၏ original blues အရင်းအမြစ်ကနေ ထွက်ခွာလာခဲ့တယ်လို့ သိရပါတယ်။ ဤအယူအဆအရ heavy metal ကို mid-to-fast – tempo riffများ၊ thumping basslineများ၊ crunchy riff များ၊ extended lead guitar soloများနှင့် high-pitched vocalများနှင့် anthemic choruse များနှင့် ထူးခြားချက်ကို ဖော်ပြသည်။ traditional heavy metal ၏ အသစ်ပြောင်းလဲခဲ့သော အယူအဆများမှာ Scorpion နှင့် Judas Priest တီးဝိုင်းတီထွင်ခဲ့သော double lead guitar အသုံးပြုခြင်းတို့ဖြစ်သည်။

## စာသားဆိုင်ရာ အကြောင်းအရာများ
Traditional heavy metal တီးဝိုင်း black Sabbath နှင့် အခြားတီးဝိုင်းများသည် ခံစားချက် အပြည့်အဝနှင့် လှုံ့ဆော်ခဲ့သည်။ သူတို့သည် Sabbath ၏ ဒုတိယမြောက် album “Paranoid (၁၉၇၀) ကို ဥပမာအဖြစ်ယူခဲ့ကြသည်။ ၎င်းalbum တွင် ပုဂ္ဂိုလ်ရေးအကြောင်းကို ရေးသားထားသော “paranoid” နှင့် “Fairies Wear Boots” (ဆေးဝါးများသောက်သုံးခြင်း၏ မသတီစရာ ဘေးထွက်ဆိုးကျိုးများကို ဖော်ပြထားသည်) နှင့် ကျယ်ပြန့်သည့် ကိစ္စနေရာများကို ရင်ဆိုင်တွေ့ရှိရသည်။ ပကတိရှင်းနေသော War Pigs နှင့် Hand of Doom တို့ဖြစ်သည်။ nuclear သုတ်သင်ခြင်း အဖြစ်အပျက်နောက်ပိုင်း သီချင်းများဖြစ်သော Black Sabbath ၏ “Electric Funeral”, Iron Maiden ၏ “2 Minutes to Midnight” နှင့် Ozzy Osbourne ၏ “Killer of Giants” တို့သည် nuclear သုတ်သင်ခြင်းကို ဆိုလိုထားသော သီချင်းဖြစ်သည်။

Traditional heavy metal သီချင်းများသည် ထူးဆန်းသော၊ စိတ်ကူးညဏ် လှုံ့ဆော်သော စာသားများပါဝင်သည်။ Iron Maiden၏ သီချင်းများသည် သာဓကအားဖြင့် မကြာခဏဒဏ္ဍာရီ၊ စိတ်ကူးယဉ်ဝတ္ထုနှင့် ကဗျာစာပေတို့ဖြစ်သည်။ Iron Maiden ၏ *Rime of the Ancient Mariner* သည် Samuel Taylor Coleridge ၏ ကဗျာကို အခြေပြုထားသည်။ အခြားဥပမာတစ်ခုမှာ Black Sabbath ၏ *The Wizard* နှင့် Judas Priest ၏ *Dreamer Deceiver* တို့ ဖြစ်သည်။
ခမီးလူမျိုး

**ခမီးလူမျိုး**တို့သည် ဆမီးဒေသနှင့် ကုလားတန်မြစ်ရိုး တစ်​လျောက်တွင် အများဆုံး ​နေထိုင်ကြသည်။ ခမီးတို့ကို ရခိုင်တို့က  ချောင်းဖျား ခမီးဟူ၍ ​ခေါ်ကြသည်။ ခမီးတို့နှင့် မြိုတို့သည် အများဆုံး​ ရော​နှော​နေထိုင်ကြ၍ ဘာသာစကားအားဖြင့် ဆက်စပ်မှုရှိသည်။

## ကိုးကား
မြန်မာနိုင်ငံ၏ ဘာသာစကားများ

မြန်မာနိုင်ငံတွင် ပြောဆိုအသုံးပြုနေသည့် ဘာသာစကားများမှာ ၁၀၀ ခန့်ရှိသည်။ မြန်မာဘာသာစကား ကို လူဦးရေ၏ သုံးပုံနှစ်ပုံခန့် ပြောဆိုအသုံးပြုကြပြီး ရုံးသုံးဘာသာစကားလည်းဖြစ်သည်။

တိုင်းရင်းသား လူမျိုးစုများ ပြောဆိုအသုံးပြုသည့် ဘာသာစကားများကို အုပ်စုကြီးငါးခု အနေဖြင့် ခွဲခြားနိုင်သည်။ ယင်းတို့မှာ တရုတ်-တိဗက် (Sino-Tibetan)၊ မွန်-ခမာ (Austroasiatic)၊ ခရာ-ဒိုင် (Kra-Dai)၊ အင်ဒို-ဥရောပ (Indo-European) နှင့် ဩစတြိုနီးရှန်း (Austronesian) တို့ဖြစ်ကြပြီး သင်္ကေတ ဘာသာစကား ကိုလည်း အသုံးပြုသည်။

## မြန်မာဘာသာစကား 
မြန်မာဘာသာစကားသည် ဗမာလူမျိုးများနှင့် ဆက်စပ်လူမျိုးခွဲတို့၏ ဒေသခံစကားဖြစ်သည်။ မြန်မာဘာသာစကားကို လူဦးရေ ၃၆သန်းခန့်က ပင်ကိုဘာသာစကားအဖြစ် အသုံးပြုနေကြသည်။ အခြားလူဦးရေ ၁၀ သန်းခန့်သည် မြန်မာဘာသာစကားကို ဒုတိယဘာသာစကားအဖြစ် အသုံးပြုသည်။

မြန်မာဘာသာစကားသည် တရုတ်-တိဗက်နွယ် ဘာသာစကားများတွင် ပါဝင်ပြီး တိဗက်-ဗမာနွယ် ဘာသာစကားများ  (Tibeto-Burman) ၏ အခွဲဖြစ်သော Burmish ဘာသာစကားအုပ်စုတွင် ပါဝင်သည်။ တိဗက်-ဗမာနွယ်စကားအုပ်စုတွင် မြန်မာဘာသာသည် အကျယ်ပြန့်ဆုံး ပြောဆိုသုံးနှုန်းသည့် စကားဖြစ်ကာ တရုတ်-တိဗက် ဘာသာစကားများတွင် ဒုတိယအကျယ်ပြန့်ဆုံး ပြောဆိုသည့် ဘာသာစကား ဖြစ်သည်။ မြန်မာဘာသာသည် တရုတ်-တိဗက် ဘာသာစကားများတွင် စတုတ္ထမြောက် အရေးအသားစနစ်ကို ဖွံ့ဖြိုးသည့် ဘာသာဖြစ်သည်။ မြန်မာစာများတွင်ပါဠိစကားလုံးများကိုထည့်သွင်းအသုံးပြုကြပေသည်။

## တိုင်းရင်းသား ဘာသာစကားများ
မြန်မာဘာသာစကားနှင့် မြန်မာဒေသိယစကားများ အပြင်၊ ရှမ်းဘာသာစကား (၃.၂ သန်း ပြောဆို)၊ ကရင်ဘာသာစကား (၂.၆ သန်း ပြောဆို)၊ ဂျိန်းဖောဘာသာစကား (၉၀၀,၀၀၀ ခန့်ပြောဆို)၊ အမျိုးမျိုးသော ချင်းဘာသာစကား (၇၈၀,၀၀၀ ပြောဆို) နှင့် မွန်ဘာသာစကား (မွန်-ခမာ၊၁.၁ သန်း ခန့်ပြောဆို) အပါအဝင် အခြားဘာသာစကား တစ်ရာခန့်ရှိသည်။ ၁၉ ရာစုနှောင်းပိုင်း မှ ၁၉၆၄ ခုနှစ်အထိ အဆင့်မြင့်ပညာရေးစနစ်တွင် အင်္ဂလိပ်ဘာသာစကားသည် ပင်မဘာသာစကား ဖြစ်ခဲ့သည်။

## အောက်ခြေမှတ်စု
## ကျမ်းကိုး စာစုစာရင်း
* 
* 
* 
* 

## ပြင်ပလင့်ခ်များ
* Linguistic map of Burma from Muturzikin.com
ကွေဆာ

အား အနုပညာရှင်မှ ပုံဖော်ထားပုံ။ ယင်းသည် နေထုထည်၏အဆပေါင်း ၂ ဘီလီယံရှိကာ တွင်းနက်မှ စွမ်းအင်ပေးထားသည်။ Credit: ESO/M. Kornmesser]]

**ကွေဆာ** ()  သို့မဟုတ် **ကွာဆီ စတီလာ ရေဒီယိုပင်ရင်း** သည် အဝေးကွာဆုံးနှင့် စွမ်းအင်အများဆုံး တက်ကြွ ဂယ်လက်ဆီတို့၏ အဖွဲ့ဝင်တစ်ခု ဖြစ်သည်။ ကွေဆာများအား အနီရောင်အရွေ့ဖြင့် ပထမဆုံးခြေရာခံမိချိန်၌ ယင်းတို့သည် အင်မတန်တောက်ပကြသည်။  ကွေဆာများသည် သာမန်ကြယ် ဂယ်လက်ဆီတို့၏ တောက်ပမှုထက် ထူးကဲစွာ တောက်ပရကား *ကွာဆီ စတီလာ* ဟူသောနာမည်အရ ယင်းတို့သည် မိမိတို့၏ နဂါးငွေ့တန်း ဂယ်လက်ဆီထက် အဆပေါင်း ၁၀၀ ခန့်ပိုမိုတောက်ပနိုင်သည်။ ကွေဆာ အများစုမှာ လွန်ခဲ့သောနှစ်ပေါင်း ၁၂ ဘီလီယံအကြာက ဖွဲ့တည်ခဲ့​ကြပြီး ဂယ်လက်ဆီများနှင့် ထိတိုက်မိရာမှ အင်အားကြီးတွင်းနက်များ သို့မဟုတ် ဒွိတွင်းနက်စနစ်အဖြစ် ပေါင်းစပ်သွားကြသည်။

## ဂုဏ်သတ္တိများ
ကွေဆာပေါင်း ၂ဝဝ,ဝဝဝ အား သိထားပြီးဖြစ်သည်။ အများစုမှာ *Sloan Digital Sky Survey* မှလေ့လာထားခြင်းဖြစ်သည်။
လေ့လာထားသော ကွေဆာအများစုမှာ အနီရောင်အရွေ့ ဝ.ဝ၅၆ မှ ၇.ဝ၈၅ ကြားတွင်ရှိကြသည်။ ယင်းအနီရောင်အရွေ့များအား
ဟာဘယ်နိယာမဖြင့် တွက်ချက်လိုက်ပါက ကွေဆာများသည် ၆ဝဝ မီလီယံကြားတွင် ရှိနိုင်သည်ဟုပြောနိုင်ပြီး အကွာအဝေးအားဖြင့်
အလင်းနှစ် ၂၈.၈၅ ဘီလီယံခန့် ဝေးကွာနေသည်။ (ယှဉ်တွဲအကွာအဝေးအရ- စကြဝဠာသည့် ပြန့်ကားနေသည်ဟုယူဆသောကြောင့်
comoving distance ဟုသုံးနှုန်းသည်) ကွေဆာတို့၏ အင်မတန်ကြီးမားသော အကွာအဝေးနှင့် အလင်း၏ ပုံသေအလျင်ကြောင့် ယင်းတို့တည်ရှိကြောင်း မိမိတို့အနည်ဖြင့် ဘေးပတ်ဝန်းကျင် အာကာသအား မြင်ရခြင်းဖြစ်သည်။ ကွေဆာများ၏ စွမ်းအားသည်
အင်မတန်ကြီးမားသော တွင်းနက်များနှင့် မောင်းနှင်ထားသည်ဟု ယုံကြည်သည်။ ၁၉၉ဝ နောက်ပိုင်းတွင် ဟာဘယ် အာကာသမှန်ပြောင်းမှ လေ့လာထားချက်များအရ ဂယ်လက်ဆီအလယ်ဗဟိုနားတွင်ရှိကြသော ကြယ်များသည် အင်မတန်မြန်ဆန်သောနှုန်းဖြင့် လည်ပတ်နေသည်ဟု
တွေ့ရှိခဲ့ရပြီး ယင်းသည် တွင်းနက်များဟု ဖော်ပြနေသည်။ ကွေဆာများအား ကမ္ဘာမြေမှ မြင်တွေ့ရသော်လည်း ယင်းတို့သည် အင်မတန်မှ
ဝေးကွာလှသောကြောင့် ကွေဆာများသည် စကြဝဠာတွင် အတောက်ပဆုံးအရာဝတ္ထုများ ဖြစ်ကြသည်။ စကြဝဠာ၏ အစောပိုင်းကာလများတွင်
ကွေဆာများသည် အများဆုံးတွေ့ရသည့်အရာဝတ္ထုများ ဖြစ်တန်ရာ၏။

## ကျမ်းကိုး
ကဏ္ဍ:ကွေဆာများ
ခေါင်လန်ဖူးမြို့နယ်

**ခေါင်လန်ဖူးမြို့နယ်** သည် မြန်မာနိုင်ငံမြောက်ပိုင်း၊ ကချင်ပြည်နယ်၊ ပူတာအိုခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ခေါင်လန်ဖူးမြို့ဖြစ်သည်။

## ကိုးကား
ခေါင်လန်ဖူးမြို့

**ခေါင်လန်ဖူးမြို့** သည် မြန်မာနိုင်ငံအရှေ့မြောက်ပိုင်း၊ ကချင်ပြည်နယ်၊ ပူတာအိုခရိုင်တွင် တည်ရှိသည့် မြို့တစ်မြို့ဖြစ်သည်။ ခေါင်လန်ဖူးမြို့နယ်၏ မြို့နယ်ရုံးစိုက်ရာမြို့ ဖြစ်သည်။

## သမိုင်းကြောင်း 
ခေါင်လန် ဆိုသည်မှာ ရဝမ်ဘာသာဖြင့် *ချိုင့်ဝှမ်း* ဟု အဓိပ္ပာယ်ရသည်။ ထို့ကြောင့် ခေါင်လန်ဖူးကို တောင်ကုန်းများအကြားမှ ချိုင့်ဝှမ်းနေရာဟု ဆိုနိုင်သည်။ 

ယခင်က ခေါ်ဘူဒဲ မြို့နယ်တွင် ပါဝင်ပြီး နိုင်ငံတော် ငြိမ်ဝပ်ပိပြားမှုတည်ဆောက်ရေးအဖွဲ့ အုပ်ချုပ်စဉ် ၁၉၉၅ ခုနှစ်၊ ဧပြီလ (၁၁) ရက်နေ့ ပူတာအိုခရိုင် ခရီးစဉ်၌ အစိုးရရုံးများကို ခေါင်လန်ဖူးသို့ ရွေ့ပြောင်းရန် ဗိုလ်ချုပ်မှူးကြီး သန်းရွှေက လမ်းညွှန်ခဲ့သည်။ ဒီဇင်ဘာလ (၂၀) ရက်တွင် စတင်ဆောင်ရွက်ရာ ၁၉၉၆ ခုနှစ်၊ မတ်လ (၃၁) ရက်တွင် အပြီးသတ်နိုင်ခဲ့သည်။

## ပြင်ပလင့်ခ်များ
*Satellite map at Maplandia.com

## ကိုးကား
ကလောသီး

အပင်ကြီးမျိုး ဖြစ်သည်။ တောတောင် ထူထပ်သော နေရာတွင် ပေါက်ရောက်တတ်သည်။ အသီး၏ အဆံကို သုံး၍ ရသလို အဆီထုတ်၍လည်း သုံးနိုင်သည်။ အခေါက်နှင့် အရွက်ကိုလည်း အသုံးပြုကြသည်။

တောင်အာရှရှိ တောင်ကုန်းတောင်ကြားများတွင် ပေါက်ရောက်တတ်ပြီး အိန္ဒိယနိုင်ငံ၊ တရုတ်နိုင်ငံ စီကျန်ပြန်နယ် အရှေ့တောင်ပိုင်းနှင့် ယူနန်နယ်၊ ဘင်္ဂလားဒေ့ရှ်၊ နီပေါနှင့် မြန်မာနိုင်ငံ တို့တွင် တွေ့ရသည်။

## ကိုးကား
မြေဇာ (ကာတွန်း)

မြန်မာကာတွန်းဆရာတစ်ဦးဖြစ်သူ **ကာတွန်းဦးမြေဇာ**ကို (၁၉၄၆)ခုနှစ်၊ မတ်လ(၁၃)ရက်နေ့တွင် မွေးဖွား ခဲ့သည်။ အဖ ဦးဘစိန်၊ အမိ ဒေါ်သန်း တို့၏ သားဖြစ်သည်။ ဆင်ဖြူကျွန်းဇာတိ ဖြစ်သည်။ (၁၉၆၆)ခုနှစ်တွင် လူထုဦးလှ၊ လူထုဒေါ်အမာတို့ထံတွင် သတင်းစာပညာ၊ စာပေပညာရပ်များကို သင်ကြားခဲ့ သည်။ (၁၉၆၈)ခုနှစ်၊ ကြေးမုံသတင်းစာတွင် ကာတွန်းများ စတင်ရေးဆွဲသည်။ ထိုနှစ်တွင် ရန်ကုန်ပန်းချီပန်းပုကျောင်းတွင် ပန်းချီပညာ တက်ရောက်သင်ယူခဲ့သည်။ စာနယ်ဇင်းများတွင် ကိုယ်ပိုင်ဟန်ရေးဟန်အသစ်ဖြင့် ကာတွန်းအမြောက်အမြား ရေးဆွဲအောင်မြင်ခဲ့သည်။

၂၀၂၁ ခုနှစ် ဇူလိုင်လ ၂၇ ရက်နေ့ ည ၉ နာရီခွဲအချိန်တွင် ကွယ်လွန်ခဲ့သည်။

## ကိုးကား 
ကဏ္ဍ:၂၀၂၁ ကွယ်လွန်သူများ
မောင်မောင်လေး (ကာတွန်း)

မြန်မာကာတွန်းဆရာတစ်ဦးဖြစ်သူ **ကာတွန်းဦးမောင်မောင်လေး**ကို ၁၉၅၀ ခုနှစ်၊ စက်တင်ဘာ ၂၈ ရက်တွင် မွေးဖွားခဲ့သည်။ အဖ ဦးလွင်၊ အမိ ဒေါ်တင်ညွှန့်တို့၏ သားဖြစ်သည်။ ရန်ကုန်ဇာတိ ဖြစ်သည်။

ကာတွန်းပညာကို ကာတွန်းဝင်းမောင်ထံတွင် သင်ကြားဆည်းပူးခဲ့သည်။ ၁၉၆၈ ခုနှစ် *သမန်းကျား* အမည်ရှိ ရုပ်ပြလုံးချင်းစာအုပ်ဖြင့် ကာတွန်းလောကထဲ စတင်ရောက်ရှိခဲ့သည်။ ယနေ့အချိန်အထိ စာနယ်ဇင်းများတွင် ရုပ်ပြဇာတ်လမ်းတိုများ၊ ရုပ်ပြကာတွန်းစာအုပ်များ ရေးဆွဲလျက် ရှိသည်။

## ကိုးကား
Crossover thrash

**Crossover thrash** (အတိုကောက်အားဖြင့် crossover)သည် thrash metal နှင့် hardcore punk တို့၏ ပုံစံတစ်မျိုးဖြစ်ပြီး ထိုအမျိုးအစားများကို အတူတကွ ရောစပ်ထားသည်။ heavy metalနှင့် punk rock တို့ကြားထဲတွင် တည်ရှိသည်။ အခြားအမျိုးအစားများသည် crossover thrash နှင့် ထပ်လျက်ရှိကြသည်။ traditional hardcore punk နှင့် thrash metal တို့ဘေးတွင် တည်ရှိသည်။ thrashcore, grindcore နှင့် skate punk တို့နှင့်လည်း ဆက်သွယ်နေသည်။

## ပညာရပ်ဝေါဟာရဆိုင်ရာ ယုံမှားသံသယရှိခြင်း
ဤအမျိုးအစားသည် thrashcore နှင့် ရှုပ်ထွေးကြသည်။ အခြေခံအားဖြင့် metal၏ punkပုံစံထက် မြန်သော hardcore punk ဆန်သည်။ ၁၉၈၀အစောပိုင်းနှင့် အလယ်တစ်လျှောက်တွင်
Thrash ဟူသော ဝေါဟာရကို hardcore punk အတွက် အနက်တူသံကွဲစကားအဖြစ် မကြာခဏ အသုံးပြုခဲ့သည်။ (အထူးသဖြင့် ၁၉၈၂ ၏ New York Thrash စုစည်းထားခြင်း) thrashcore ဟူသော
ဝေါဟာရသည် ၁၉၉၃ တိုင်အောင် မတီထွင်ရသည့် ခွဲခြားရန်အမျိုးအစားတစ်ခုဖြစ်သည်။ D.R.I ကဲ့သို့ 
Crossover တီးဝိုင်းများသည် thrashcore တီးဝိုင်းများ စတင်၍ လွှမ်းမိုးခဲ့သည်။ thrash ကို crossover thrash (သို့) thrashcore အသုံးပြုရန် ရည်ညွန်းသည်။ Thrashcore ကို တစ်ခါတစ်ရံ thrash metal metalcore သို့ ကိုင်းညွတ်ရာတွင် အသုံးပြုသည်။

## သမိုင်းကြောင်း
crossover thrash သည် ဖျော်ဖြေသူများ hardcore punk ၏ အစိတ်အပိုင်းများကို metalသို့ ယူဆောင်ရာမှ ပေါ်ထွက်လာခဲ့သည်။ Void နှင့် The Faith တို့သည် hardcore/heavy metal crossover အစောဆုံးဥပမာတစ်ခုဖြစ်သည်။ နည်းပညာဖွံ့ဖြိုးခြင်းအားဖြင့် အမျိုးအစားထဲတွင် Punk-based metal တီးဝိုင်းများပေါ်ထွက်လာခဲ့သည်။ ထိုတီးဝိုင်းများသည် traditional hardcore punk နှင့် thrashcore ထက် metal ဆန်၍ aggressive ဖြစ်ကြသည်။
အစောပိုင်းတွင် crossover thrash သည် skate punk နှင့် နီးစပ်သည်။ သို့သော် metal ပရိသတ်၏ လက်အောက်ခံဖြစ်လာသည်။ ဤဖြစ်ရပ်သည် ၁၉၈၄တွင် Berkeley club တွင် စတင်ခဲ့သည်။ metalcore ဟူသော ဝေါဟာရသည် crossover အုပ်စုကို မူရင်း ရည်ညွန်းသည်။
Steven Bush ကပြောဆိုထားသည်မှာ “ဒါဟာသဘာဝပါပဲ။ ဂီတဟာ ပြင်းထန်လာခဲ့ပါတယ်။ Black Flag နှင့် Dead Kennedys ပြီးနောက် Slayer နှင့် metallica တို့ ဖြစ်လာပါတယ်။ ယဉ်ကျေးမှုစစ်ပွဲထဲ့သို့ ပြောင်းလဲခဲ့ပါတယ်။ လူတွေဟာ alt-rock, indie rock ဘက်သို့ ရောက်ရှိလာပြီး crossover အမျိုးအစားတွေဟာ ပျက်စီးခဲ့ပါတယ်။
 Hardcore punk အုပ်စုများဖြစ်သော Corrosion of Conformity, Dirty Rotten Imbecules နှင့် Suicidal Tendencies တို့သည် thrash metal အုပ်စုဖြစ်သော Megadeth, Anthrax, Metallica, Slayer နှင့် Exodus ကဲ့သို့ တီးခတ်လာကြသည်။ ဤဖြစ်ရပ်သည် ၁၉၈၄တွင် စတင်၍ New York hardcore အပေါ်လွှမ်းမိုးလာခဲ့သည်။ ပါဝင်သော crossover အုပ်စုများမှာ Cro-Mags, Murphy’s Law, Agnostic Front နှင့် Warzone တို့ပါဝင်သည်။
 ၁၉၈၄တွင် နယူးဂျာစီ crossover အုပ်စု Hagan’s Heroes သည် thrash metal အုပ်စုများဖြစ်သော Destraction, Death Angel, Forbidden နှင့် Pong ကဲ့သို့ တီးခဲ့သည်။ အခြားအရေးပါသော Crossober thrash အုပ်စုများမှာ Crumbsuckers, Nuclear Assault, Stormtroopers of Death, SSD, Cryptic Slaughter, The Boneless Ones, The Exploited နှင့် Discharge တို့ပါဝင်သည်။ ၁၉၈၄ အောက်တိုဘာတွင် Maximum Rocknroll ဂီတမဂ္ဂဇင်းသည် Pushead တွင် ပါဝင်ထားသော Metallica ၏ cover သည် ကျော်ကြားခဲ့သည်။ melody များပေါင်းစည်းထားပြီး ကြောက်မက်ဖွယ်ကောင်းသော metallic thrash ဖြစ်သည်။
မြင့်သိန်း (ကာတွန်း)

မြန်မာကာတွန်းဆရာတစ်ဦးဖြစ်သူ **ကာတွန်းဦးမြင့်သိန်း**ကို ၁၉၄၃ ခုနှစ်၊ ဇန်နဝါရီလ ၂ ရက်နေ့တွင် မွေးဖွားခဲ့ သည်။ အဖ ဦးလွန်း၊ အမိ ဒေါ်ပျော့တို့၏ သားဖြစ်သည်။ သန်လျင်ဇာတိ ဖြစ်သည်။ ကာတွန်းပညာကို မြင်ဆရာအဖြစ် ကာတွန်းဦးသန်းကြွယ်၏လက်ရာများကို လေ့လာဆည်းပူးခဲ့သည်။ ၁၉၆၂ ခုနှစ်၊ ပြည်ထောင်စုသတင်းစာတွင် ကာတွန်းများ စတင်ရေးဆွဲခဲ့သည်။ ၁၉၆၅ ခုနှစ်၊ မေလထုတ် လျှို့ဝှက်သည်းဖိုမဂ္ဂဇင်းတွင် “စံရွှေမြင့်”ကာတွန်းဇာတ်ကောင်ကို စတင်ရေးဆွဲခဲ့သည်။ စံရွှေမြင့်ဇာတ်ကောင် အမည်ဖြင့် ရေးဆွဲသော ကာတွန်းရုပ်ပြစာအုပ်များ အထူးအောင်မြင်ထင်ရှားသည်။ ယနေ့ အချိန်အထိ စာနယ်ဇင်းများတွင် ကာတွန်း၊ ဝတ္တုတို၊ ဆောင်းပါးများ ရေးသားလျက် ရှိသည်။

## ကိုးကား
မြင့်စိုးလေး (ကာတွန်း)

မြန်မာကာတွန်းဆရာတစ်ဦးဖြစ်သူ **ကာတွန်းဦးမြင့်စိုးလေး**ကို (၁၉၄၁)ခုနှစ်၊ ဖေဖော်ဝါရီလ(၁၉)ရက်တွင် မွေးဖွား ခဲ့သည်။ အဖ ဦးပါ၊ အမိ ဒေါ်ခင်ကြည်တို့၏ သားဖြစ်သည်။ ပဲခူးတိုင်း၊ ဖောင်တော်သီဇာတိ ဖြစ်သည်။

ကာတွန်းပညာကို ကာတွန်းဦးဟိန်စွန်း၊ ကာတွန်းဦးဖေသိန်း၊ ကာတွန်းဦးဘထွေးတို့၏လက်ရာများအား လေ့လာဆည်းပူးခဲ့သည်။ (၁၉၆၅)ခုနှစ်၊ ကြေးမုံသတင်းစာတွင် ကာတွန်းစတင်ရေးဆွဲသည်။ သတင်းစာများ တွင် ကိုယ်ပိုင်ဟန်လိုင်းသစ်ဖြင့် ရေးဆွဲသော နိုင်ငံရေး၊ စီးပွားရေး၊ လူမှုရေးကာတွန်းများ အထူးအောင်မြင် ထင်ရှားခဲ့သည်။ (၂၀ဝ၆)ခုနှစ်၊ ဇူလိုင်လ(၂၅)ရက်နေ့တွင် ကွယ်လွန်ခဲ့သည်။

## ကိုးကား
IC 1613

**IC 1613** (**Caldwell 51** ဟုလည်းသိထား) သည် ပုံစံအတည်တကျမရှိသော ဂလက်ဆီပုဖြစ်ပြီး ကြယ်စုတန်း Cetus မှ *26 Ceti* ဆိုသောကြယ်အနီးတွင် တည်ရှိသည်။ ယင်းအား ၁၉၀၆ ခုနှစ်တွင် Max Wolf ဆိုသူမှ ရှာဖွေတွေ့ရှိခဲ့သည်။ ယင်းသည် ကမ္ဘာဆီသို့ ၂၃၄&nbsp;km/s နှုန်းဖြင့် ချဉ်းကပ်နေသည်။ IC 1613 သည် Local Group ၏ အဖွဲ့ဝင်တစ်ခုဖြစ်သည်။

## ကျမ်းကိုး
ချစ်ဆွေ (ကာတွန်း)

မြန်မာကာတွန်းဆရာတစ်ဦးဖြစ်သူ ကာတွန်းဦးချစ်ဆွေကို (၁၉၄၁)ခုနှစ်၊ ဇွန်လ(၉)ရက်တွင် မွေးဖွားခဲ့သည်။ အဖ ဦးညို၊ အမိ ဒေါ်သိန်းမေတို့၏ သားဖြစ်သည်။ သန်လျင်ဇာတိ ဖြစ်သည်။ ငယ်စဉ်က ကာတွန်းဦးဘဂျမ်းလက်ရာ၊ အတွေးများကို သဘောကျနှစ်ခြိုက်ရာမှာ မြင်ဆရာအဖြစ် ကူးယူလေ့ ကျင့်ခဲ့သည်။ (၁၉၆၂)ခုနှစ်တွင် စာပြောင်တစ်ပုဒ်ကို ရေးပြီး သရုပ်ဖော်ကာတွန်းပုံနှင့်အတူ အဟိစာစောင်သို့ ပေးပို့ပါဝင်ရာမှ စာပေနယ်သို့ စတင်ရောက်ရှိသည်။ လျှို့ဝှက်သည်းဖိုမဂ္ဂဇင်းတွင် “မောင်မောင်ဆွေ” ဇာတ် ကောင်နှင့် “ဖိုးရွှေလ”ဇာတ်ကောင်များ ရေးဆွဲခဲ့သည်။ ယနေ့အချိန်အထိ စာနယ်ဇင်းများတွင် ကာတွန်းများ ရေးဆွဲလျက် ရှိသည်။

## ကိုးကား
NGC 147

**NGC 147** ( **DDO3** သို့မဟုတ် **Caldwell 17** ဟုလည်းသိထား) သည် ဂလက်ဆီပမွှားလေးဖြစ်ပြီး ကြယ်စုတန်း Cassiopeia မှ အလင်းနှစ် ၂.၅၈ မီလီယံကွာဝေးကာ Local Group ၏ အဖွဲ့ဝင်တစ်ခုဖြစ်သည်။ ယင်းသည် အင်ဒရိုမီဒါ ဂလက်ဆီ၏ အရန်ဂလက်ဆီဖြစ်ပြီး အနီးအနား ဂလက်ဆီဖြစ်သော NGC 185 ဖြင့် ရုပ်ပိုင်းဆိုင်ရာ ဆက်နွယ်နေသည်။
ယင်းအား ၁၈၂၉ ခုနှစ်တွင် ဂျွန်ဟာရှယ်မှ တွေ့ရှိခဲ့သည်။

## ကျမ်းကိုး
NGC 300

**NGC&nbsp;300** သည် ခရုပတ်ပုံစံ ဂလက်ဆီဖြစ်ပြီး ပန်းပုဆရာ ကြယ်စုတန်းထဲတွင်တည်ရှိသည်။ ယင်းသည် Local Group နှင့်အနီးဆုံး ဂလက်ဆီများထဲမှ တစ်ခုဖြစ်ပြီး Sculptor Group တွင် အတောက်ပဆုံးဖြစ်သည်။ ထရိုင်ဂူလယ် ဂယ်လက်ဆီ နှင့် ဂုဏ်ဒြပ်များစွာ တူညီသော ဂလက်ဆီလည်း ဖြစ်သည်။

## ကျမ်းကိုး
ကဏ္ဍ:ပန်းပုဆရာ (ကြယ်စုတန်း)
3C 273

**3C 273** သည် ကွေဆာတစ်ခုဖြစ်ပြီး ဗာဂိုးကြယ်စုတန်း၌ တည်ရှိသည်။ ယင်းသည် မိမိတို့နှင့် အနီးဆုံးကွေဆာဖြစ်ပြီး ၇၄၉ Megaparsec (အလင်းနှစ် ၂.၄၄၃ Gly) ကွာဝေးသည်။ ထို့အပြင် မိမိတို့သိရသည့် အတောက်ပဆုံး ကွေဆာလည်းဖြစ်သည်။ အကယ်၍သာ ယင်းကွေဆာသည် ၁၀ Parsec ခန့်သာဝေးကွာမည်ဆိုပါက ကောင်းကင်တွင် နေကဲ့သို့ တောက်ပနေပေမည်။ ထို့ကြောင့် ယင်းကွေဆာသည် ၎င်းတည်ရှိသည့်အကွာအဝေးမှ တောက်ပမှုအားထောက်၍ နေထက် အဆပေါင်း ၄ ထရီလီယံ ပိုမိုတောက်ပသည်ဟု တွက်ချက်နိုင်သည်။

## ကျမ်းကိုး
NGC 185

**NGC 185** ( **Caldwell 18** ဟုလည်းသိထား) သည် ဂလက်ဆီပမွှားတစ်ခုဖြစ်ပြီး ကြယ်စုတန်း Cassiopeia မှ အလင်းနှစ် ၂.၀၈ မီလီယံ ကွာဝေးသည်။ ယင်းသည် Local Group ၏အဖွဲ့ဝင်တစ်ခုဖြစ်ကာ အင်ဒရိုမီဒါ ဂလက်ဆီ (M31) ၏ အရန်ဂလက်ဆီတစ်ခု ဖြစ်သည်။

## ကျမ်းကိုး
အင်ဒရိုမီဒါ ၁

**အင်ဒရိုဒါ ၁** သည် ဂလက်ဆီပမွှားဖြစ်ပြီး အင်ဒရိုမီဒါ ကြယ်စုတန်းမှ အလင်းနှစ် ၂.၄ မီလီယံခန့်အကွာတွင် တည်ရှိသည်။ ယင်းသည် Local Group ၏ အဖွဲ့ဝင်ဖြစ်ပြီး အင်ဒရိုမီဒါ ဂလက်ဆီ ၏ အရန်ဂလက်ဆီဖြစ်သည်။

## ကိုးကား
NGC 3109

**NGC 3109** သည် သေးငယ်သည့် မက်ဂျစ်လစ်တိမ်တိုက်အမျိုးအစား သို့မဟုတ် ခရုပတ်ပုံစံ သို့မဟုတ် ပုံစံအတည်တကျမရှိသော ဂယ်လက်ဆီဖြစ်ပြီး ကြယ်စုတန်း  ဟိုက်ဒရာမှ အလင်းနှစ် ၄.၂ မီလီယံအကွာတွင် တည်ရှိတယ်။ ယင်းသည် Local Group ၏ ရှေးအကျဆုံး အဖွဲ့ဝင်ဖြစ်သည်။ NGC 3109 အား ဂျွန် ဟာရှယ်မှ ၁၈၃၅ ခုနှစ် မတ်လ ၂၄ ရက်နေ့တွင် ယခုအခါ တောင်အဖရိကတွင် လေ့လာတွေ့ရှိခဲ့ခြင်းဖြစ်သည်။

## ကိုးကား
တင်အောင်နီ (ကာတွန်း)

မြန်မာကာတွန်းဆရာတစ်ဦးဖြစ်သူ **ကာတွန်းဦးတင်အောင်နီ**ကို (၁၉၄၅)ခုနှစ်၊ ဒီဇင်ဘာလ (၂၂)ရက်တွင် မွေးဖွား ခဲ့သည်။ အဖ ဦးကြွေ၊ အမိ ဒေါ်ခင်ငြိမ်းတို့၏ သားဖြစ်သည်။ မအူပင်ဇာတိ ဖြစ်သည်။ ကာတွန်းပညာကို ကာတွန်း ဦးမောင်လွင် (ငထက်ဖျား) နှင့် ဦးသိန်းဟန်တို့ထံတွင် လေ့လာသင်ကြားခဲ့သည်။ (၁၉၆၄)ခုနှစ်၊ ကာတွန်းစုံစာစောင်တွင် ကာတွန်းစတင်ရေးဆွဲခဲ့သည်။ “ပြာလောင်”ဇာတ်ကောင်အမည်ဖြင့် ရေး ဆွဲသော ကာတွန်းရုပ်ပြစာအုပ်များဖြင့် အထူးအောင်မြင်ထင်ရှားသည်။ ယနေ့အချိန်အထိ စာနယ်ဇင်းများတွင် ကာတွန်းများ ရေးဆွဲလျက်ရှိသည်။

## ကိုးကား
အပိုလို ၈

**အပိုလို ၈** (အင်္ဂလိပ်: Apollo 8) သည် အမေရိကန်၏ အပိုလိုစီမံကိန်းမှ ဒုတိယမြောက် လူသားလိုက်ပါသော အာကာသပျံသန်းရေးဖြစ်သည်။ ၁၉၆၈ ခုနှစ် ဒီဇင်ဘာ ၂၁ တွင် ပစ်လွှတ်ခဲ့ပြီး ကမ္ဘာပတ်လမ်းကြောင်းမှ စွန့်ခွာ၍ လပတ်လမ်းသို့ ရောက်ရှိသည့် လူသားလိုက်ပါသော ပထမဆုံး အာကာသယာဉ်ဖြစ်သည်။ 

အာကာသယာဉ်မှူး ၃ ဦး ကွန်မန်ဒါ ဖရန့် ဘော်မန်း၊ ကွပ်ကဲ မောင်းနှင်ရေးမှူး ဂျိမ်း လော်ဗယ်၊ ဝီလီယံ အန်ဒါတို့သည် ကမ္ဘာပတ်လမ်းကြာင်းမှ စွန့်ခွာသော ပထမဆုံးလူသား၊ ကမ္ဘာဂြိုဟ်တစ်ခုလုံးကို ပထမဆုံးမြင်ဖူးသူ၊ ကမ္ဘာမြေထွက်မှုကို မျက်မြင်သက်သေမြင်ဖူးသူ ဖြစ်လာခဲ့သည်။ အပိုလို ၈ သည် လကမ္ဘာသို့ ၈ ရက်ခရီးနှင်ခဲ့ရသည်။ ယင်းသည် နာရီ ၂၀ ကြာ ၁၀ ပတ် လကမ္ဘာအား ပတ်ခဲ့သည်။ 

အပိုလို တီဗွီကင်မရာမှ ရုပ်သံလွှင့်ခဲ့ရာ ယင်းအချိန်အခါက လူကြည့်များခဲ့သည်။ အပိုလို ၈ အာကာသယာဉ်မှူးများသည် ကမ္ဘာမြေသို့ ၁၉၆၈ ခုနှစ် ဒီဇင်ဘာ ၂၇ တွင် ပစိဖိတ်သမုဒ္ဒရာမှ ပြန်လည်ဆင်းသက်ခဲ့သည်။ အဖွဲ့သားများသည် ၁၉၆၈ ခုနှစ်အတွက် နာမည်ကြီး Time မဂ္ဂဇင်း၏ "Men of the Year"  ကင်ပွန်းတပ်ဂုဏ်ပြုခံခဲ့ရသည်။

## ကျမ်းကိုး
Messier 110

**Messier 110** (**The Edward Young Star** **NGC 205** ဟုလည်းသိထား) သည် ဘဲဥပုံစံ ဂလက်ဆီဖြစ်ပြီး အင်ဒရိုမီဒါ ဂလက်ဆီ၏ အရန်ဂလက်ဆီဖြစ်သည်။

## ကျမ်းကိုး
ရမည်းသင်းမြို့နယ်

**ရမည်းသင်းမြို့နယ်** သည် မြန်မာနိုင်ငံ၊ မန္တလေးတိုင်းဒေသကြီး၊ ရမည်းသင်းခရိုင်တွင် ပါဝင်ပြီး မြို့နယ်ရုံးစိုက်ရာမြို့မှာ ရမည်းသင်းမြို့ဖြစ်သည်။

## ပထဝီဝင်အ​နေအထား
မြောက်လတ္တီတွဒ် ၂၀ဒီဂရီ ၃၁မိနစ်နှင့် ၂၀ဒီဂရီ ၃၆မိနစ် အကြား၊ အရှေ့လောင်ဂျီတွဒ် ၉၅ဒီဂရီ ၄၀မိနစ်နှင့် ၉၆ဒီဂရီ ၃၃မိနစ်အကြားတွင် တည်ရှိသည်။ အရှေ့မှ အနောက်သို့ ၅၃၊ တောင်မှမြောက်သို့ ၂၈မိုင်ရှိပြီး ၈၃၆.၉၁၅စတုရန်းမိုင် ကျယ်ဝန်းသည်။

## နယ်နိမိတ်
ရမည်းသင်းမြို့နယ်၏ အ​ရှေ့ဘက်တွင် ရှမ်းပြည်နယ်ရှိ ပင်​လောင်းမြို့နယ်၊​တောင်ဘက်တွင် ​​တပ်ကုန်းမြို့နယ်၊အ​နောက်ဘက်တွင် မ​​ကွေးတိုင်းရှိ မြို့သစ်မြို့နယ်၊ ​မြောက်ဘက်တွင် ​ပျော်ဘွယ်မြို့နယ်များ တည်ရှိသည်။

### ​​မြေမျက်နှာသွင်ပြင်
​ပင်လယ်​ရေမျက်နှာပြင်အထက် ၆၅၄​ပေအထက်တွင် တည်ရှိသည်။​မြို့နယ်၏ အ​ရှေ့ဘက်သည် ရှမ်းရိုးမ​တောင်တန်းဖြစ်ကာ အလယ်ဆွင် မင်းဝံ​တောင်တန်းနှင့် အ​နောက်တွင် ပဲခူးရိုးမတို့ဖြစ်သည်။

## ကိုးကား 
## ပြင်ပလင့်ခ်များ 
* "ရမည်းသင်းမြို့နယ် - မန္တလေးတိုင်းဒေသကြီး " Map ID: MIMU 154v01, Creation Date: 17 May 2010, Myanmar Information Management Unit (MIMU)
* Township 151 on "Myanmar States/Divisions & Townships Overview Map" Myanmar Information Management Unit (MIMU)
* "Yamethin Google Satellite Map" Maplandia
အိုင်းစတိုင်း ကြက်ခြေခတ်

**အိုင်းစတိုင်း ကြက်ခြေခတ်** သို့မဟုတ် *Q2237+030 or QSO 2237+0305* သည် **ဒြပ်ဆွဲအား အလင်းယိုင်သော** ကွေဆာဖြစ်သည်။ တူညီသည့် ကွေဆာမှ ပုံလေးခုသည် ပြင်းထန်သော ဒြပ်ဆွဲအားကြောင့် ဖြစ်သည်။ ကွေဆာ၏ အနီရောင်အရွေ့သည် ကမ္ဘာမြေမှ အလင်းနှစ် ၈ ဘီလီယံဝေးကွာသည်ဟု ညွန်ပြနေသည်။ အလင်းယိုင်နေသော ဂလက်ဆီမှာမူ အလင်းနှစ် ၄ဝဝ မီလီယံ ဝေးကွာသည်။ 

မှရိုက်ကူးထားသော အိုင်းစတိုင်း ကြက်ခြေခတ်]]

## ကိုးကား
## ပြင်ပလင့် 
* Simbad
* Information about Einstein's Cross on Skyhound.com
* Einstein's Cross core 
* Einstein's Cross by Jay Reynolds Freeman 
* Photo of the Einstein Cross at *Astronomy Picture of the Day* (March 11, 2007)
*Google Sky
ပေါက်မြို့နယ်

**ပေါက်မြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ ပခုက္ကူခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ပေါက်မြို့ ဖြစ်သည်။

ပေါက်မြို့နယ်သည် မြောက်လတ္တီကျူ့ ၂၁° ၁၀' နှင့် ၂၁° ၄၉' အကြား၊ အရှေ့လောင်ဂျီကျူ့ ၉၄° ၁၈' နှင့် ၉၄° ၄၄' အကြားတွင် တည်ရှိသည်။ အကျယ်အဝန်းမှာ ၁,၄၉၀ စတုရန်းမိုင်ဖြစ်သည်။
* တောင်ဘက်တွင် ဆိပ်ဖြူမြို့နယ်၊
* အရှေ့ဘက်တွင် ဆောမြို့နယ်၊
* အနောက်မြောက်ဘက်တွင် ထီးလင်းမြို့နယ်၊
* မြောက်ဘက်တွင် ဂန့်ဂေါမြို့နယ်နှင့် စစ်ကိုင်းတိုင်းဒေသကြီး၏ ပုလဲမြို့နယ်၊
* အရှေ့ဘက်တွင် မြိုင်မြို့နယ်၊
* အရှေ့တောင်ဘက်တွင် ပခုက္ကူမြို့နယ်။

## ကိုးကား 
## ပြင်ပလင့်ခ်များ
*"Pauk Google Satellite Map" map of administrative area with listing of principal settlements, from Maplandia
*"Map of Pauk Township"
ရေစကြိုမြို့နယ်

**ရေစကြိုမြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ ပခုက္ကူခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ရေစကြိုမြို့ဖြစ်သည်။

## ထိစပ်လျက်ရှိသော နယ်နမိတ်များ 
ရေစကြိုမြို့နယ်သည် မကွေးတိုင်းဒေသကြီး၏ အရှေ့ဘက်အကျဆုံးမြို့နယ် ဖြစ်သည်။ ရေစကြိုမြို့နယ်သည် အောက်ပါမြို့နယ်များနှင့် နယ်နမိတ်ထိစပ်လျက်ရှိသည်။
* မြောက်ဘက်တွင် ဆားလင်းကြီးမြို့နယ် (စစ်ကိုင်းတိုင်းဒေသကြီး)၊
* အရှေ့မြောက်ဘက်တွင် ချောင်းဦးမြို့နယ် နှင့် မြောင်မြို့နယ် (စစ်ကိုင်းတိုင်းဒေသကြီး)၊
* အရှေ့တောင်ဘက်တွင် မန္တလေးတိုင်းဒေသကြီး၏ မြင်းခြံမြို့နယ် နှင့် တောင်သာမြို့နယ်၊
* အနောက်တောင်ဘက်တွင် ပခုက္ကူမြို့နယ်၊ 
* အနောက်ဘက်တွင် မြိုင်မြို့နယ်

## ကိုးကား 
## ပြင်ပလင့်ခ်များ 
* "Yesagyo Township - Magway Division" map ID: MIMU154v01, creation date: 5 June 2010, Myanmar Information Management Unit (MIMU)
* "Yesagyo Google Satellite Map" Maplandia World Gazetteer
မြန်မာဂီတာ

ဂီတာ လို့ ပြောလိုက်ရင် အနောက်တိုင်းဇာတိ ကြိုး ၆ ချောင်းပါ ကြိုးတပ်တူရိယာ Guitar ကိုပဲ အရင်ဆုံး မြင်မိကြပေမယ်။

မြန်မာဂီတာ လို့ဆိုရင်တော့ အနောက်တိုင်းဂီတာပုံစံမျိုးပဲလို့ သိကြသူတွေများပါလိမ့်မယ်။ မြန်မာဂီတာ က အနောက်တိုင်းဇာတိ Slide Guitar (Lap Steele) နဲ့ ပုံစံချင်း အတူတူပါပဲ။

Slide Guitar ကို များသောအားဖြင့် လည်ပင်းမှာလွယ်ပြီး လက်ချောင်းမှာ စွပ်ထားတဲ့ ပိုက်လုံးကလေးနဲ့ လက်ကွက်တွေကို ဖိလို့ တီးပါတယ်။ မြန်မာဂီတာ မှာတော့ ဂီတာကို ပေါင်ပေါ်မှာ ပြားလိုက်တင်ပြီး လက်ကွက်တွေကို ကြေးပြားကလေးနဲ့ ဖိပြီး တီးပါတယ်။ Slide Guitar ကို ပေါင်ပေါ်မှာ တင်ပြီး ကြေးပြားနဲ့ တီးတာတွေလည်း ရှိပါတယ်။

မြန်မာဂီတာ က တစ်ခြား မြန်မာ့မွေးစားတူရိယာ (adopted musical instruments) မယ်ဒလင်၊ ဘင်ဂျို၊ တယော၊ ဒုံမင်း၊ ဗျပ်စောင်း တွေလိုပဲ မူရင်း တူရိယာတွေနဲ့ ကြိုးညှိတာရော တီးပုံ ဟန်ပန်တွေရော လုံးဝ ကွာခြားသွားတဲ့ မြန်မာ့တူရိယာ တစ်မျိုးဖြစ်လာခဲ့တာပါ။

အနောက်တိုင်းတူရိယာပညာရှင်တွေက မြန်မာသံညှိထားတဲ့ မြန်မာ့မွေးစားတူရိယာတွေ ကို မတီးနိုင်ကြတာအမှန်ပါပဲ။ ဒါကြောင့် မြန်မာဂီတာ လို့ပဲ ခေါ်လိုက်ချင်ပါတယ်။

ဒီကနေ့ မြန်မာဂီတာ တီးနိုင်သူအရေအတွက်ကို လက်ချိုးလို့ပဲ ရေတွက်နိုင်ပါတော့မယ်။

မြန်မာသံ သီချင်းတွေမှာတောင်မှ မြန်မာဂီတာသံ ကို ကြားရတာ နည်းပါးလာနေပါပြီ။
အောင်လံမြို့နယ်

**အောင်လံမြို့နယ်** (**မြေထဲမြို့နယ်**) သည် မြန်မာနိုင်ငံ၊ မကွေးတိုင်းဒေသကြီး၊ အောင်လံခရိုင်တွင် ပါဝင်သော မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ အောင်လံမြို့ဖြစ်သည်။

## ထိစပ်လျက်ရှိသော နယ်နမိတ်များ 
အောင်လံမြို့နယ်သည် မကွေးတိုင်းဒေသကြီး၏ အရှေ့တောင်ဘက်အကျဆုံး မြို့နယ်ဖြစ်သည်။ အောင်လံမြို့နယ်သည် အောက်ပါမြို့နယ်များနှင့် နယ်နမိတ်ထိစပ်လျက်ရှိသည်။
* မြောက်ဘက်တွင် ဆင်‌ပေါင်ဝဲမြို့နယ်၊
* အရှေ့ဘက်တွင် ပဲခူးတိုင်းဒေသကြီး၏ ရေတာရှည်မြို့နယ်၊
* တောင်ဘက်တွင် ပဲခူးတိုင်းဒေသကြီး၏ ပေါက်ခေါင်းမြို့နယ် နှင့် ပြည်မြို့နယ်၊
* အနောက်ဘက်တွင် ကံမမြို့နယ် နှင့် သရက်မြို့နယ်။

## လမ်းပန်းဆက်သွယ်ရေး 
၁၉၉၉ ခုနှစ်မှစ၍ မြန်မာ့မီးရထား မှ မီးရထားလမ်းဖောက်လုပ်ခဲ့သည်။

## ကိုးကား 
## ပြင်ပလင့်ခ်များ 
* "အောင်လံမြို့နယ် - မကွေးတိုင်းဒေသကြီး" မြေပုံ၊ မြန်မာသတင်းအချက်အလက် စီမံခန့်ခွဲရေးအဖွဲ့ (MIMU)၊ ၂၀၀၈
* Township 96 on "Myanmar States/Divisions & Townships Overview Map" မြန်မာသတင်းအချက်အလက် စီမံခန့်ခွဲရေးအဖွဲ့ (MIMU)
* "Myayde (Aunglan) Google Satellite Map" Maplandia
မင်းတုန်းမြို့နယ်

**မင်းတုန်းမြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ သရက်ခရိုင်ရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ မင်းတုန်းမြို့ ဖြစ်သည်။

## ဖြစ်ရပ်များ 
* ၂၀၂၆ ခုနှစ်၊ မတ်လ (၁) ရက်နေ့တွင် မင်းတုန်းမြို့နယ်၊ အနောက်ဘက် ရှစ်မိုင်ခန့်အကွာ ရခိုင်ရိုးမတောင်ခြေ ပြောင်းရွာဝန်းကျင်ကို လေကြောင်းကနေ ဗုံးကြဲခဲ့တာကြောင့် သေဆုံးသူ ၂၅ ဦး ရှိခဲ့သည်။ 

## ကိုးကား 
## ပြင်ပလင့်ခ်များ
* Township 102 on "Myanmar States/Divisions & Townships Overview Map" Myanmar Information Management Unit (MIMU)
* "Mindon Google Satellite Map" Maplandia
ဆင်ပေါင်ဝဲမြို့နယ်

**ဆင်ပေါင်ဝဲမြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ အောင်လံခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ဆင်ပေါင်ဝဲမြို့ ဖြစ်သည်။ ပဲခူးရိုးမတောင်တန်း၏ တောင်ခြေ၊ ဧရာဝတီမြစ်၏ အရှေ့ဘက်နှင့်အနောက်ဘက်မြစ်ကိုခွလျက် တည်ရှိသည်။

## သမိုင်းကြောင်း 
ဆင်ပေါင်ဝဲမြို့နယ်ကို မြေထဲမြို့နယ် (ယခု အောင်လံမြို့နယ်)၏ အစိတ်အပိုင်းတစ်ခုအဖြစ် ယခင်က မြေထဲကျန်ဟု ခေါ်တွင်ခဲ့သည်။ ၂၀၀၈ ခုနှစ် တက္ကသိုလ်ဝင်တန်း စာမေးပွဲတွင် ဆင်ပေါင်ဝဲမြို့နယ်မှ ကျောင်းသားတစ်ဦးဖြစ်သူ ထူးဇော်နိုင်သည် ဆင်ပေါင်ဝဲမြို့နယ်တွင် ငါးဘာသာဂုဏ်ထူးဖြင့် အောင်မြင်ခဲ့သော ပထမဆုံးကျောင်းသား ဖြစ်လာခဲ့သည်။

## ထိစပ်လျက်ရှိသော နယ်နမိတ်များ 
ဆင်ပေါင်ဝဲမြို့နယ်သည် အောက်ပါမြို့နယ်များနှင့် နယ်နမိတ် ထိစပ်လျက်ရှိသည်။
* မြောက်ဘက်တွင် မကွေးမြို့နယ်၊
* မြောက်ဘက်နှင့် အရှေ့မြောက်ဘက်တွင် တောင်တွင်းကြီးမြို့နယ်၊
* အရှေ့ဘက်တွင် နေပြည်တော် ပြည်ထောင်စုနယ်မြေ၏ လယ်ဝေးမြို့နယ်၊
* တောင်ဘက်တွင် အောင်လံမြို့နယ်၊
* အနောက်တောင်ဘက်တွင် သရက်မြို့နယ်
* အနောက်ဘက်နှင့် အနောက်မြောက်ဘက်တွင် မင်းလှမြို့နယ်။

## စီးပွားရေး 
မြေပဲနှင့်နှမ်းစိုက်ပျိုးရေးသည် မြို့နယ်၏ အဓိကစီးပွားရေးလုပ်ငန်း ဖြစ်သည်။

## ကိုးကား 
## ပြင်ပလင့်ခ်များ 
* "Sinbaungwe (Tantabin) Google Satellite Map" Maplandia
သရက်မြို့နယ်

**သရက်မြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ သရက်ခရိုင်တွင် တည်ရှိသည်။ မြို့နယ်ရုံးစိုက်ရာမြို့မှာ သရက်မြို့ ဖြစ်သည်။ သရက်မြို့နယ်သည် ဧရာဝတီမြစ်၏ အနောက်ဘက်ခြမ်းတွင် တည်ရှိသည်။ သရက်မြို့နယ်ရှိ မင်းပြားတောင်မှာ ၁၆၈၈ ပေမြင့်ပြီး မင်းမကြီးတောင်မှာ ၁၀၃၂ ပေ မြင့်သည်။

## ထိစပ်လျက်ရှိသော နယ်နမိတ်များ 
သရက်မြို့နယ်သည် အောက်ပါမြို့နယ်များနှင့် နယ်နမိတ်များ ထိစပ်လျက်ရှိသည်။
* မြောက်ဘက်တွင် မင်းလှမြို့နယ်၊
* အရှေ့မြောက်ဘက်တွင် ဆင်ပေါင်ဝဲမြို့နယ်၊
* အရှေ့ဘက်နှင့် အရှေ့တောင်ဘက်တွင် အောင်လံမြို့နယ်၊
* အနောက်တောင်ဘက်တွင် ကံမမြို့နယ်၊
* အနောက်ဘက်တွင် မင်းတုန်းမြို့နယ်။

## ကိုးကား 
## ပြင်ပလင့်ခ်များ 
* "Thayet Google Satellite Map" Maplandia
ဂန့်ဂေါမြို့နယ်

**ဂန့်ဂေါမြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ ဂန့်ဂေါခရိုင်ရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ဂန့်ဂေါမြို့ ဖြစ်သည်။

## ကိုးကား
သရက်ဘိလပ်မြေစက်ရုံ

**သရက်ဘိလပ်မြေစက်ရုံ** သည် မြန်မာနိုင်ငံ၏ ပထမဆုံးဘိလပ်မြေစက်ရုံးဖြစ်ပြီး မကွေးတိုင်းဒေသကြီး၊ သရက်ခရိုင်၊ သရက်မြို့တွင် တည်ရှိသည်။ စက်ရုံကြီးကို ၁၉၃ဝ ပြည့်အကျော်တွင် ဆောက်လုပ်ခဲ့သည်။ ထိုစက်ကြီးအတွက် လိုအပ်သော ရေနံဓာတ်ငွေ့၊ ထုံးကျောက်၊ ရွှံ့စေးနှင့်သဲတို့ကို ကျောထောက် နောက်ခံနယ်များမှ အလွယ်တကူရရှိ၍ ဂေါတံကျောက်ကို မင်းလှ၊ မင်းဘူး၊ မကွေး၊ ချောက်မြို့တို့မှရရှိသဖြင့် ဘိလပ်မြေများကို စရိတ်ကျဉ်းကျဉ်းဖြင့် ထုတ်လုပ်နိုင်ခဲ့လေသည်။ ထိုစက်ကြီးမှ တစ်နှစ်လျှင် ဘိလပ်မြေတန် ၆ဝဝဝဝ ကျော်ထုတ်လုပ်နိုင်ခဲ့သည်။ ဒုတိယကမ္ဘာစစ် မတိုင်မီကာလက ပြည်တွင်းသုံးဘိလပ်မြေ၏ ၉၄ ရာခိုင်နှုန်းကို ထုတ်လုပ်နိုင်ခဲ့၍ ၁၉၃၈ ခုနှစ်မှအစပြုကာ ၁၂မှ ၂၅ ရာခိုင်နှုန်း ခန့်ကို နိုင်ငံခြားသို့ နှစ်စဉ်တင်ပို့နိုင်ခဲ့လေသည်။

ဒုတိယကမ္ဘာစစ်အတွင်း စစ်ဒဏ်ကိုခံလိုက်ရသဖြင့် ၁၉၄၂•၁၉၄၈ ခုနှစ်များတွင် စက်ကြီးကို ပိတ်ထားခဲ့ရသည်။ ၁၉၄၉ ခုနှစ်တွင် ပြန်လည်ဖွင့်လှစ်၍ လုပ်ငန်းစတင်ပျိုးချိန်တွင် ပြည်တွင်းသောင်းကျန်းမှုများကြောင့် ပြန်ပိတ် ရပြန်သည်။ ထို့ကြောင့် ၁၉၅၁ ခုနှစ်မှသာ ပြန်လည်ထုတ်လုပ်နိုင်ခဲ့ရာ ပထမနှစ်တွင် တန်ချိန် ၈၃၆၈ မျှသာ ထွက်ရှိသည်။ နောက်နှစ်များတွင် တစ်စတစ်စဖြင့် အထွက်ပိုမိုများ ပြားလာရာ ၁၉၅၂•၅၃ ခုနှစ်တွင် တန်ချိန် ၄၄၅၈၂ အထိ တက်လာလေသည်။ ၁၉၅၄ ခုနှစ်တွင် ဘိလပ်မြေစက်ကြီးကို ပြည်သူပိုင် ပြုလုပ်လိုက်သည်။ ပြည်သူပိုင်ပြုလုပ်ပြီး၍ တစ်နှစ်၊ နှစ်နှစ်ခန့်မျှသာ ဘိလပ်မြေပြန်၍ အထွက်ကောင်းလာပြီးလျှင် စစ်မတိုင်မီစံချိန်နီး ပါးမျှ တက်လာသော်လည်း ၁၉၅၆•၅၇ ခုနှစ်မှစ၍ အထွက်ဆုတ်ယုတ်သွားပြန်လေသည်။ ယင်းသို့ ဆုတ်ယုတ်ရခြင်းမှာ ရေနံဓာတ်ငွေ့လုံလုံလောက်လောက် မရခြင်းကြောင့်ဖြစ်သည်။ ထို့ကြောင့် ၁၉၅၉•၆၁ ခုနှစ်တွင် ရေနံဓာတ် ငွေ့အစား ရေနံကိုအသုံးပြုလျက် စက်လည်စေခဲ့ရာ ဘိလတ်မြေအထွက် ကျေနပ်လောက်အောင် တိုးတက်လာသည်။ သို့သော် ထုတ်လုပ်မှုစရိတ်သည် ဓာတ်ငွေ့သုံးခြင်းလောက်မသက်သာပေ။ ယင်းသို့ကြောင့် ဓာတ်ငွေ့လုံလုံလောက်လောက်ရနိုင်ရန် ရှာဖွေလျက်ရှိရာ အောင်မြင်ဖွယ်ရာ
မျှော်လင့်ချက်ရှိပေသည်။ နိုင်ငံတွင်း၌ပင် ဘိလပ်မြေအသုံးများလာသဖြင့် လုံလောက်စွာထုတ်လုပ်နိုင်ရန် ဘိလပ်မြေစက်သစ်ကြီး တစ်ခုကို ၁၉၅၈ ခုနှစ်မှစ၍ စက်မှုလက်မှု တိုးချဲ့ရေးကော်ပိုရေးရှင်းမှ
စတင်ဆောက်လုပ်ခဲ့ရာ ၁၉၆၂ ခုနှစ်တွင် ပြီးစီးခဲ့သည်။ စက်သစ်ကြီးပြီးသွား၍ ဘိလပ်မြေစက်နှစ်ခုမှ ထုတ်လုပ်မှုအင်အားသည် နှစ်စဉ်ခန့်မှန်းခြေအားဖြင့် တန်ချိန်၁၈ဝဝဝဝ ဖြစ်သည်။
မင်းလှမြို့နယ်၊ သရက်ခရိုင်

**မင်းလှမြို့နယ်** (အထက်မင်းလှမြို့နယ်) သည် မြန်မာနိုင်ငံ၊ မကွေးတိုင်းဒေသကြီး၊ သရက်ခရိုင်တွင် တည်ရှိသည်။ မြို့နယ်ရုံးစိုက်ရာမြို့မှာ မင်းလှမြို့ ဖြစ်သည်။

## ကိုးကား
ကံမမြို့နယ်

**ကံမမြို့နယ်**သည် မြန်မာနိုင်ငံ၊ မကွေးတိုင်းဒေသကြီး၊ သရက်ခရိုင်တွင် ပါဝင်သည့် မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ကံမမြို့ ဖြစ်သည်။

## ကိုးကား
ဆောမြို့နယ်

**ဆောမြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ ဂန့်ဂေါခရိုင်ရှိ မြို့နယ်တစ်ခု ဖြစ်သည်။ ဆောမြို့နယ်တွင် ဆောမြို့နှင့် ကျောက်ထုမြို့ တို့ပါဝင်သည်။ မြို့နယ်ရုံးစိုက်ရာမြို့မှာ ဆောမြို့ ဖြစ်သည်။

## ဆောနယ်သစ်ထုတ်လုပ်ငန်း 
ဆောနယ်တွင် ရှေးမြန်မာမင်းများလက်ထက်ကပင် သစ်ထုတ်လုပ်ငန်းကို လုပ်ကိုင်သည်။ ဆောမြို့မှာ ယော ၄ မြို့ဝန် အုပ်ချုပ်ရာ နယ်မြေ ဖြစ်ကာ ယော၊ဆော၊ ထီးလင်း၊ လောင်းရှည်မြို့များကို ပူးတွဲ အုပ်ချုပ်သည်။ မင်းတုန်းမင်း လက်ထက် ၁၈၇၀ ပြည့်နှင်က ဆောဒေသမှ သစ်များ ထုတ်လုပ်ကာ ဆောချောင်း၊ ယောချောင်း၊ မုန်းချောင်း စသည်တို့မှ မျှောချလေ့ ရှိသည်။ ဗြိတိသျှတို့ လက်ထက်၌လည်း ဆောနယ်၌ သစ်ထုတ်လုပ်ငန်း ဆက်လက် လုပ်ကိုင်ခဲ့သည်။

## ကိုးကား 
## ပြင်ပလင့်ခ်များ 
* Township 112 on "Myanmar States/Divisions & Townships Overview Map" Myanmar Information Management Unit (MIMU)
* "Saw Google Satellite Map" Maplandia
ဒီးမော့ဆိုမြို့

**ဒီးမော့ဆိုမြို့** သည် မြန်မာနိုင်ငံ၊ ကယားပြည်နယ်၊ ဒီးမော့ဆိုခရိုင်ရှိ မြို့တစ်မြို့ ဖြစ်သည်။ ဒီးမော့ဆိုခရိုင်၏ ရုံးစိုက်ရာမြို့ ဖြစ်သည်။

## နောက်ခံသမိုင်း 
ကရင်နီပြည်တော်လှန်ရေးပူးပေါင်းတပ်ဖွဲ့တွေက ၂၀၂၃ ခုနှစ် နိုဝင်ဘာလမှာသိမ်းယူထားတဲ့ ဒီးမော့ဆိုမြို့ကို ၁၆ ရက်ကြာထိုးစစ်ဆင်ပြီးတဲ့နောက် ၂၀၂၅ ခုနှစ် ဩဂုတ် ၁၉ ရက် နေ့မှာ စစ်တပ်က အပြည့်အဝပြန်လည်ထိန်းချုပ်ပြီလို့ ထုတ်ပြန်သည်။​

## ကိုးကား 
## ပြင်ပလင့်ခ်များ 
*geohack: Demoso
ရှားတောမြို့

**ရှားတောမြို့** သည် မြန်မာနိုင်ငံ၊ ကယားပြည်နယ်၊ လွိုင်ကော်ခရိုင်တွင် ပါဝင်သည်။ ရှားတောမြို့နယ်၏ မြို့နယ်ရုံးစိုက်ရာ မြို့ ဖြစ်သည်။

## ကိုးကား 
## ပြင်ပလင့်ခ်များ
*Satellite map at Maplandia.com
ဘောလခဲမြို့နယ်

**ဘောလခဲမြို့နယ်** သည် မြန်မာနိုင်ငံ၊ ကယားပြည်နယ်၊ ဘောလခဲခရိုင်တွင် ပါဝင်သည့် မြို့နယ်တစ်ခု ဖြစ်သည်။ ဘောလခဲမြို့နှင့် ရွာသစ်မြို့တို့ ပါဝင်ပြီး မြို့နယ်ရုံးစိုက်ရာမြို့မှာ ဘောလခဲမြို့ ဖြစ်သည်။

## သမိုင်း​ကြောင်း
မင်းတုန်းမင်းလက်ထက်တွင် ဖဘန့်မင်း(ဖိုးဘျား)​စော်ဘွားကြီးအုပ်ချုပ်​သော နယ်ပယ်တစ်ခုအဖြစ် တည်ရှိခဲ့သည်။​ဘောလခဲဟူ​သောစကားမှာ ယင်းတလဲဘာသာစကားဖြင့် မှည့်​ခေါ်​သော တ​ဘော့လျာနှင့် တခဲလျာ ​ချောင်းနှစ်​ချောင်းအကြားတွင် တည်ရှိပြီး အဆိုပါ​ချောင်းနှစ်​ချောင်းကို​ပေါင်းပြီး တ​ဘော့တခဲဟု မှည့်​ခေါ်ထားသည်။ အချိန်ကြာ​သော် ​ဘောလခဲဖြစ်လာခဲ့သည်။​ဘောလခဲကို ​ဟော်နန်းစိုက်၍ စိုးစံ​သော ဖဘန့်မင်းလက်ထက်တွင် တိကျ​သော နယ်နိမိတ်မရှိ​သော်လည်း နယ်ချဲ့တို့လက်ထက်တွင် နယ်နိမိတ် သတ်မှတ်ခဲ့သည်။​ဘောလခဲ​စော်ဘွားလက်ထက်တွင် ​တောင်ပိုင်း​ဘောလခဲနှင့် ​မြောက်ပိုင်း​ဘောလခဲဟူ၍ ၂ပိုင်းရှိသည်။​တောင်ပိုင်း​ဘောလခဲတွင် ဖား​ဆောင်း၊​မော်ချီးနှင့် နန်းဖဲ၊ ​မြောက်ပိုင်း​ဘောလခဲတွင် နန်းဖယ်ခုံ၊ ​ဒေါ​ရောက်ခူ၊ ​ဆောင်းဒူးနှင့် မုဆိုးတို့ပါဝင်သည်။
၁၉၆၀ပြည့်နှစ်တွင် ကယားပြည်နယ်ကို ​စောဖျာဒူးဟု​ခေါ်​သော ​စော်ဘွားအုပ်ချုပ်နယ်၃နယ်မှ မြို့နယ်၆ခုအထိ တိုးချဲ့ဖွဲ့စည်းရာ ​ဘောလခဲနယ်မှာ ​ပျောက်ကွယ်ခဲ့ရသည်။ ယခင် ​တောင်ပိုင်း​ဘောလခဲကို ဖား​ဆောင်းနယ်​မြေအတွင်းလည်း​ကောင်း၊ ​မြောက်ပိုင်း​ဘောလခဲကို ဒီး​မော့ဆိုမြို့နယ်အဖြစ်လည်း​ကောင်း ထည့်သွင်းဖွဲ့စည်းခဲ့သည်။၁၉၇၂ခုနှစ် ဇူလိုင်လ၈ရက်​နေ့တွင် ​ဘောလခဲမြို့ကို ပြန်လည်ဖွဲ့စည်းခဲ့သည်။
## ပထဝီဝင်အ​နေအထား 
### တည်နေရာနှင့် အကျယ်အဝန်း
ဘော်လခဲမြို့နယ်သည် မြောက်လတ္တီတွဒ် ၁၈ ဒီဂရီ ၃၀ မိနစ်မှ ၁၉ ဒီဂရီ ၁၄ မိနစ်နှင့် အရှေ့လောင်ဂျီတွဒ် ၉၆ ဒီဂရီ ၅၇ မိနစ်မှ ၉၇ ဒီဂရီ ၅ဝ မိနစ်အတွင်း တည်ရှိသည်။ ဘော်လခဲမြို့နယ်၏ အကျယ်အဝန်းမှာ  ဖြစ်သည်။ ၂၀၁၈ ခုနှစ် မတ်လအထိ လူဦးရေမှာ ၇,၇၃၉ ဦး ဖြစ်ကာ ဘောလခဲမြို့ပေါ်တွင် ၂,၉၇၀ ဦး၊ ဘော်လခဲကျေးလက်ဒေသတွင် ၄,၇၆၉ ဦးနှင့် ရွာသစ်မြို့ပေါ်တွင် ၂၂၃၃ ဦးတို့ နေထိုင်ကြသည်။

## စီးပွား​ရေး
​ဘောလခဲမြို့နယ်သည် ကယားပြည်နယ်အတွင်းရှိ စီးပွား​ရေး ဖွံ့ဖြိုးမှု​နှေး​ကွေး​သော​မြို့နယ်ဖြစ်သည်။ မြို့နယ်​နေလူထုသည် ​တောင်ယာနှမ်းစိုက်ပျိုးခြင်းကို အဓိက လုပ်ကိုင်ကြသည်။ အိမ်တွင်းစက်မှုလက်မှုလုပ်ငန်း ၃ခုရှိသည်။
### ​ဈေးများ
*​ဘောလခဲမြို့မ​ဈေး
## ပို့​ဆောင်ဆက်သွယ်​ရေး
ဘောလခဲမြို့နယ်တွင် လမ်းပန်းဆက်သွယ်ရေးအတွက် ရေကြောင်း၊ လေကြောင်းနှင့် မီးရထားလမ်းများ မရှိဘဲ ကားလမ်းတစ်မျိုးသာ ရှိသည်။

## ပညာရေး 
### အ​ခြေခံပညာ
#### အထက
အထက်တန်းကျောင်း ၁ကျောင်းရှိသည်။
*အထက ​ဘောလခဲ
#### အထက(ခွဲ)/အလက
*အလက (ထ(ခွဲ)) နန်းဖဲ
*အလက (ထ(ခွဲ)) ချိကွဲ့
#### အမက
မူလတန်း​ကျောင်း ၁၇ကျောင်းရှိသည်။

## ကျန်းမာရေး 
ဘော်လခဲမြို့နယ်တွင် ခုတင် ၅၀ ဆံ့ မြို့နယ်ဆေးရုံ ၁ ခု၊ ၁၆ ကုတင်ဆံ့ တိုက်နယ်ဆေးရုံ ၁ ခု၊ ကျေးလက်ကျန်းမာရေးဌာန ၂ ခု၊ နှင့် ကျေးလက်ကျန်းမာရေး ဌာနခွဲ ၁၅ ခု ရှိသည်။
### ​ဆေးရုံများ
*​ဘောလခဲ​ဆေးရုံ
*ရွာသစ် တိုက်နယ်​ဆေးရုံ

## ကိုးကား
ဖားဆောင်းမြို့

**ဖားဆောင်းမြို့** သည် မြန်မာနိုင်ငံ၊ ကယားပြည်နယ်၊ ဘော်လခဲခရိုင်၊ ဖားဆောင်းမြို့နယ်၏ မြို့နယ်ရုံးစိုက်မြို့ ဖြစ်သည်။ ၂၀၁၇ ခုနှစ် စက်တင်ဘာလစာရင်းများအရ မြို့ပေါ်လူဦးရေမှာ ၃,၃၇၆ ဦး ဖြစ်သည်။

## ထင်ရှားသည့်နေရာများ 
*ဖားဆောင်းရေအားလျှပ်စစ်စက်ရုံ

## ကိုးကား 
## ပြင်ပလင့်ခ်များ 
*Satellite map at Maplandia.com
*MSN Encarta Atlas
ချောင်းဆုံမြို့နယ်

**ချောင်းဆုံမြို့နယ်** သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ချောင်းဆုံမြို့ ဖြစ်သည်။ ရေပတ်လည်ဝန်းရံနေသော ကျွန်းဒေသဖြစ်သည်။ အဓိကကုန်းမြေမှာ ဘီလူးကျွန်းဖြစ်ပြီး အခြားကျွန်းများလည်း ရှိသည်။ မော်လမြိုင်မြို့ကို သံလွင်မြစ်ကူးတံတား(ချောင်းဆုံ)(ဗိုလ်ချုပ်အောင်ဆန်းတံတား)ဖြင့် ဆက်သွယ်ထားသည်။ ရိုးရာဆေးတံလုပ်ငန်း လုပ်ကိုင်သော ရွာလွတ်ရွာမှာ ထင်ရှားသည်။

## ကိုးကား
မုဒုံမြို့နယ်

**မုဒုံမြို့နယ်** သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်တွင် ပါဝင်သော မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ မုဒုံမြို့ ဖြစ်သည်။ မြန်မာနိုင်ငံရေးသမားတစ်ဦးဖြစ်သူ မင်းကိုနိုင်၏ မွေးရပ်ဇာတိမြို့ ဖြစ်သည်။

## ကိုးကား
ပေါင်မြို့နယ်

**ပေါင်မြို့နယ်** သည် မြန်မာနိုင်ငံ၊ မွန်ပြည်နယ်၊ သထုံခရိုင်တွင် ပါဝင်သော မြို့နယ်တစ်ခုဖြစ်သည်။ ပေါင်မြို့နှင့် ဇင်းကျိုက်မြို့တို့ ပါဝင်ပြီး မြို့နယ်ရုံးစိုက်ရာမြို့မှာ ပေါင်မြို့ ဖြစ်သည်။ ပေါင်မြို့နယ်တွင် ဇင်းကျိုက်တောင်ဆံတော်ရှင်စေတီနှင့် နွားလပို့တောင်ဆံတော်ရှင်၊ ကျိုက်ပေါင်းဆံတော်ရှင်စသည့် စေတီပုထိုးများစွာ ကိန်းဝပ်လျက်ရှိသည်။

## ကိုးကား
ဘားအံမြို့နယ်

**ဘားအံမြို့နယ်** သည် မြန်မာနိုင်ငံ၊ ကရင်ပြည်နယ်၊ ဘားအံခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ဘားအံမြို့ ဖြစ်သည်။ ဘားအံမြို့ကို ရပ်ကွက် ၉ ခုဖြင့်လည်းကောင်း၊ မြို့နယ်ကို ကျေးရွာအုပ်စု ၉၁ ခုဖြင့်လည်းကောင်း ဖွဲ့စည်းထားသည်။ ၎င်းကျေးရွာအုပ်စုတို့တွင် ရွာ ၄၇၇ ရွာ ပါသည်။ 

## နယ်နိမိတ်
ဘားအံမြို့နယ်သည် ကရင်ပြည်နယ်၏ အနောက်ဘက်ဆုံး ဖြစ်ပြီး အရှေ့ဘက်တွင် လှိုင်းဘွဲ့မြို့နယ်၊ တောင်ဘက်တွင် မော်လမြိုင်မြို့နယ်၊ အနောက်ဘက်တွင် သထုံမြို့နယ်နှင့် ပေါင်မြို့နယ်၊ မြောက်ဘက်တွင် ဘီးလင်းမြို့နယ်နှင့် ဖါပွန်မြို့နယ် တို့နှင့် နယ်နိမိတ်စပ်နေသည်။

## ကိုးကား
လှိုင်းဘွဲ့မြို့နယ်

**လှိုင်းဘွဲ့မြို့နယ်** သည် မြန်မာနိုင်ငံ၊ ကရင်ပြည်နယ်၊ ဘားအံခရိုင်တွင် ပါဝင်သည့် မြို့နယ်တစ်ခုဖြစ်သည်။ လှိုင်းဘွဲ့မြို့နယ်တွင် လှိုင်းဘွဲ့မြို့၊ ပိုင်ကျုံမြို့၊ နှင့် ရှမ်းရွာသစ်မြို့ တို့ ပါဝင်ပြီး မြို့နယ်ရုံးစိုက်ရာမြို့မှာ လှိုင်းဘွဲ့မြို့ ဖြစ်သည်။

## ကိုးကား
ဖာပွန်မြို့နယ်

**ဖာပွန်မြို့နယ်** သည် မြန်မာနိုင်ငံ၊ ကရင်ပြည်နယ်၊ ဖာပွန်ခရိုင်တွင် ပါဝင်သည့် မြို့နယ်တစ်ခု ဖြစ်သည်။ ဖာပွန်မြို့နယ်တွင် ဖာပွန်မြို့နှင့် ကမမောင်းမြို့တို့ ပါဝင်ပြီး မြို့နယ်ရုံးစိုက်ရာမြို့မှာ ဖာပွန်မြို့ ဖြစ်သည်။ ဖာပွန်မြို့နယ်သည် ထိုင်းနိုင်ငံ နယ်စပ် ရွှေလီမြစ်ကမ်းတလျောက်တွင် တည်ရှိသည်။

ဖာပွန်မြို့နယ်သည် ယခင်က ဘားအံခရိုင်တွင် ပါဝင်ပြီး ဖာပွန်ခရိုင် အဖြစ် ၂၀၁၁ ခုနှစ် ဖေဖော်ဝါရီ တွင် အသစ် ဖွဲ့စည်းခဲ့သည်။

## ကိုးကား